
etatis nostrae est de maximo quoque viro atque praecipue 
de scriptoribus illustrissimis id primum interrogare, utrum, quae 
ediderint, exquisiverint ipsi an aliunde sumpserint. De Cicerone 
igitur si verum et, quod rationi huie nostrorum temporum con- 
veniat, indicium volumus profiteri, maxime est necessarium de 
fontibus librorum eius disquisitionem instituere accuratiorem. 
Accedunt aliae causae maximae: neque enim de Ciceronis ipsius 
sententiis neque de philosophis, quorum disciplinas memoriae 
prodidit, Graecis satis certe possumus iudicare, antequam dili- 
gentissime distinxerimus, quae partes librorum ipsius propriae 
Sint, quae ex fontibus haustae. 

Quibus adducti causis permulti opera Ciceronis perlustraverunt, 
in primis libros ad philosophiam pertinentes, quo in numero 
sunt Hirzelius, Schwenkius, Hoyer, Schichius, Schmekelius, alii 
complures. Horum vero ex commentationibus, quamquam non 
id, quod inde sumam, ipsum ostendere sibi proposuerunt neque 
de omnibus locis prorsus liquidum constat iudicium, haee mihi 
videntur consequi: pauca aut nihil fere Ciceronis propria esse, 
librorum quidem post discordias civiles editorum; itaque per- 
diffielle esse ex eis argumenta eruere de sententiis opinionibusque 
sive ipsius sive illorum temporum, neque de religionibus neque 
de aliis quibuscunque rebus. 

Non suus est Cicero in his libris plerumque, sed aliorum 
refert sententias, etiam tum eum suus esse vult. Philosophia, ut 
ita dieam, in animum eius non descendit neque in naturam 
ipsam penetravit, intimos Ciceronis sensus et opiniones non 
tetigit neque mutavit. Liceat id uno ex perpaucis locis illustrare, 
unde ipsius elucet opinio. De nat. deor. llI S8 58q. Cotta, qui 
Ciceronis gerit personam, haec profitetur: Ego vero eas defendam 
semper semperque defendi (sec. opiniones, quas a maioribus ac- 
cepimus de dis émmorialibus, sacra, caerimonias religionesque), 

nec me ex ea opinione, quam a maioribus accepi de cultu deorum 
immortalium, ullius umquam oratio aut docti aut indocti movebit. 
Sed cum de religione agitur, Ti. Coruncanium, .P. Scipionem, 
P. Scaevolam, pontifices maximos, mon Zenonem aut Cleanthem 
aut Chrysippum sequor habeoque C. Laelium augurem eundemque 
sapientem, quem polius audiam dicentem de religione in illa 
oratione nobili quam quemquam principem Stoicorum. | Cumque 
omnis populi Romani religio in sacra et in auspicia divisa sit, 
tertium | adiunctum | sil, si quid praediclionis causa ex portentis 
el monstris Sibyllae interpretes haruspicesve monuerunt, harum 
ego religionum nullam umquam  coniemnendam putavi mihique 
iia persuasi, Romulum | auspicáüs, Numam sacris conslilutis 
fw«ndamenía 4ecisse noslrae civilatis, quae mumquam profecto sine 
summa qplacatione deorum immortalium tanta esse potuisset ... 
A te enim philosopho rationem accipere debeo religionis, maioribus 
autem nostris eliam nulla ratione reddita credere ... S9: 
JAMéhi enim unum sal erat, iia nobis maiores nostros tradidisse. 
Mansit igitur Cicero civis Romanus, studiosissimus sane artium 
ingenuarum et discendi cupidissimus, sed semper quasi hospes et 
discipulus in scholis philosophorum Graecorum, in universa ratione 
et sentiendi et dicendi orator. Quod proverbio dicitur: docendo 
discimus, optime quadrat in philosophas eius exercitationes. Ipse 
de nat, deor. I $ 9 animi se aegritudine commotum non modo ad 
legendos libros, sed etiam ad totam philosophiam pertractandam 
8e dedisse confessus pergit: omnes autem eius partes atque 
omnia membra ium facillàme moscuniur, cum totae 
quaestiones scribendo explicantur ... Qui autem requi- 
runi, quid quaque de re $psi sentiamus, curiosius id faciunt, 
quam necesse est. In Tusculanis autem disputationibus (I S5 1 8qq.), 
ubi litteras Latinas cum Graecis confert, postquam priores re- 
prehendit Ubros .Laténos inconsiderate scriptos, quod sibi ipse 
proposuerit, sie describit: Quare s? aliquid oratoriae laudis 
nostra attulimus | industria, multo studiosius philosophéae 
fontes aperiemus, e quibus etiam illa manabant.!) 

Quoniam autem etiamnune de Cicerone philosopho valde 
diserepant sententiae, ego eis assentior, qui defendunt eum ab 


1) Cf, etiam de fin. I 881sqq., ut locos in ea re maxime tritos 
afferam omnes. 

reprehensionibus inde ductis, quod nusquam propriam protulerit 
philosophiam: nempe ipse non solum in ep. ad Att. XII 52, 3, 
ubi modestius loquitur, sed etiam in prooemiis operum in vulgus 
editorum se nihil aliud petivisse confitetur, nisi ut copiose et 
ornate (Tusc. disp. I $ 7), quae summis éngenüs exquisiiaque 
doctrina philosophi Graeco sermone (iractavissent, ea Latinis 
litteris mandaret (de fin. IS 1). Non ea igitur primaria quaestio 
esse debet, quid ipse senserit, sed qua ratione libros Graecos 
descripserit, num eos recte intellexerit et tradiderit. Tum sane id 
quoque par est interrogare, num omnino in numero philosophorum 
sit habendus, qui nihil fecerit nisi aliorum compilare sententias. 
Non dubium est, quin iniuria Zeller in historia philosophiae 
Graecorum Ciceroni tot paginas concesserit: inter fontes historiae 
philosophorum numerandus est, non inter ipsos philosophos: is 
ipse Romanis esse volebat, is debet nobis esse. 

Quae disserui, ad eum quoque libellum, qui est de fato, 
spectare per se est veri simillimum, sed ut coniecturae omnes 
non communibus ratiocinationibus, sed rebus ipsis probandum. 
Ut vero, qualem libelli nostri esse inveni, ratio melius per- 
spiciatur, eam breviter iam hic liceat adumbrare. Descripsit 
igitur, si quid video, Cicero argumenta longe plurima et ordinem 
fere totum ex disputatione quadam Antiochi Ascalonitae. Intra 
contextum autem huius de fato disputationis sua sponte non- 
nullas interiecit partes exiguas aliunde depromptas, sed ita, ut 
plerumque aliquo modo significetur digressionem fieri et deinceps 
ad ipsam quaestionem rediri; unde apparet, quod conicio. Primum 
igitur eae partes, quas aut ipse Cicero profitetur a se ipso ad- 
iuncías esse aut aliis indieiis cognoscere potui non ex eo 
fonte, unde cetera, haustas, rursus seiungendae erant simulque, 
quantum hoc fieri potuit, illius Antiochi disputationis ordo resti- 
tuendus: sie de auctore quoque illius certius iudicare licebat. De 
ratione vero et fide, qua Cicero fontem secutus esset, mirabili 
quodam casu factum est, ut possem firmiorem proferre sententiam. 
Ostendi verbis Ciceronis exspectatione maiorem deberi fidem: 
difficultate enim rei coactus est, ut multis locis verbum ex verbo 
transferret, ubi vero primum liberius disserere conatus est, in 
permagnos incidit errores. 


1* 


D. compositione et fonte libri Ciceronis de fato inscripti 
fusius egerunt Meineckius, Schmekelius, Stuevius; fontis quae- 
Stionem breviter Gerckius et Hoyer attigerunt. Conducet Gerckii, 
qui primus de fonte libelli nostri sententiam vulgavit, coniecturam 
postea cum Sehmekelii sententia conferre et a Meineckii !) com- 
mentatione initium facere, qui de fonte quidem censuit (pag. 14) 
per omnem fere librum nostrum Ciceroni Posidonii zeQl sípaQ- 
uév9s opus praesto fuisse, nonnulla, inprimis exempla Romana, 
ab ipso esse addita. At Posidonium scimus (de div. I S8 1258qq.) 
Stoicorum more defendisse fato omnia fieri, id quod libello nostro 
verum es8se negatur; posita autem haec opinio est in S8 5—7, 
ex quibus ipsis elucet hunc quidem locum (88 5 —6) ex Posidonio 
esse sumptum, sed deinceps ad alium auctorem Ciceronem reverti. 
Quae vero de singulis partibus Meineckius observavit, etsi non- 
nulla probanda sunt, tamen omnia fere erroribus sunt permixta; 
de compositione denique totius disputationis et conexione argu- 
mentorum, quae esset, interrogare plane omisit. Quod exemplis 
Romanis usus est ad discernendas partes Ciceronis proprias et 
e fonte repetitas, neglexit multa eorum pro Graecis introducta 
esse, unde sequitur incerta esse haec indicia. 

Gerckius?) autem ex nonnullis locis posterioris partis libri 
de fato coniecit Antiochum Ascalonitam libri a Cicerone descripti 
auctorem fuisse: non solum inde à S 31 Carneadis auctoritatem 
advocari tamquam philosophi victoris, sed etiam 8 44 adversariorum 
sententias ita comparari aliamque alii ita accommodari, ut con- 
clusio fieret verbis eos, non re dissidere: quod utrumque Antiochi 
esset. Demonstrabo Gerckium de illis paragraphis recte sensisse; 
sed difficultas rei postulabat, ut locos illos amplius tractaret et 


1) De fontibus, quos Cicero in libello de fato secutus esse videatur. 
Progr. Marienwerder 18$7. 
3) Ànn. philol. suppl. XIV (1885) p. 693. 

accuratius doceret omnem disputationem nostram Antiochi genus 
philosophandi prae se ferre, verbis illis hoc clarissime agnosci. 
Quod si fecisset, vix puto fieri potuisse, ut Schmekelius !) 
inde, quod in 88 23 et 318sqq. nomen Carneadis identidem com- 
memoratur, suspicaretur hune vel Clitomachum, quem magistri 
sententias memoriae prodidisse constat,?) a Cicerone adhibitum 
esse, qua eum coniectura 8 44 et verba illa et omnis argumen- 
tandi ratio nullo modo concinunt. Quod autem Schmekelius per 
se stare confidit (p. 167), quoniam in libris de natura deorum et 
de divinatione editis Cicero Academiam sectatus sit, ad hunc 
quoque libellum Clitomachum eum assumpsisse, probabilitate non 
caret et optime adiuvatur suspicione Sehmekelii, in secundo de 
divinatione libro ideo non responderi ad argumenta Stoicorum a 
fato repetita, quod Cicero eam partem operis Clitomachi ad 
nostrum libellum conscribendum reposuerit. At pondus $44 hac 
ratione nequaquam tollitur, Itaque Stuevius3) 88 41—45 Antiochi 
esse iudicavit Gerckium secutus, cetera Carneadi reliquit, Schmekelii 
ductus auctoritate. De dispositione autem et argumentatione 
singularum partium raro ausus est propriam profiteri sententiam, 
quaeque nova protulit, parvi vel nullius sunt momenti; sed 
singulos locos diligentissime  perlustravit et illustravit, Sunt 
autem, quae Schmekelius de compositione universa et de partibus 
Singulis iudicavit, tot tantisque plena erroribus, ut maxime 
necessarium videatur esse in hanc quoque rem denuo inquirere, 
praesertim cum Hoyer4*) neque errores hos Schmekelii per- 
Spexerit neque nova ad probandam Gerckii sententiam argumenta 
attulerit. Videtur autem mihi vir acutissimus in hos errores ideo 
delapsus esse, quod ab ea parte libri orsus est inquirere, quae 
periit: plerumque enim incertum est ex fragmentis apud alios 
seriptores servatis de libris ipsis, unde illa hausta sunt, iudicare. 
Itaque praestabit primum ea tractare, quae integra ad nos vene- 
runt; de parte deperdita postremo fundamentis solidius iaetis 
caute, quae ex fragmentis duci possint, exponemus. 


1) Philosophie der mittleren Stoa (Berol. 1892) p. 155 sqq. 

3) Ac. II S 102. ] 

?) Ad Ciceronis de fato librum observat. variae, diss. Kil. 1895. 
^) Mus. Rhen. LIII 1898 p. 64 sq. 


Ciceronis de fato opusculum in codicibus semper una cum 
libris de natura deorum et de divinatione traditur. Hoc summo 
iure fit: nam et eodem anno certe quo libri de divinatione con- 
Scriptum atque editum est et cum illis maxima rei tractatae 
similitudine coniunctum. 

Atque de tempore quidem quo prodierit ex 8 2 prooemii 
discimus aliquanto post interitum Caesaris librum nostrum con- 
scriptum et vulgatum esse, idque non multo post Idus Martias, 
quoniam in S 2 eodem fere modo atque in de div. II $7 de illo 
casu ut de nova re dicitur, maxime vero quod libellus noster ad 
Hirtium scriptus est (88 2 et 8): quo enim consilio ductus Cicero 
id fecerit, ex epist. ad Attic. XIV 20 et 21 et XV 18qq. cogno- 
scitur: sic videlicet Aominem ad oplimates traducere parabat 
(XIV 21, 4). Sed intercesserunt inter Caesaris necem libellique 
nostri editionem et colloquia illa in Puteolano facta, quae re 
vera habita esse, si non de fato, at certe de re publica, ex con- 
sensu S 2 et epistularum apparet, et secundi de divinatione libri 
confectio (de div. II S 3). 

Artissime autem coniunctam esse disputationem de fato cum 
libris de divinatione Cicero ipse dicit (de div. II 8 3): ... de 
dévinatione ingressi sumus his libris scribere; quibus, ul est in 
animo, de fato sé adiunxerimus, ecrit abunde satis factum toti 
hwic quaestioni. Ergo quam de fato suscepturus erat quaestionem, 
ea Ciceroni quasi pars videbatur esse totius de divinatione 
quaestionis.?) Quin etiam ex I $127 et IL $ 19 licet sumere 
operibus ad libros de divinatione conscribendos lectis omnino 
Ciceronem adductum esse, ut de fato scribere consilium caperet. 

Tota vero illa de divinatione quaestio Cieeroni quam maxime 
curae fnit?) nam cum secundo de natura deorum libro de suo 


1) Exordium libri prioris ante Idus Martias scriptum esse collato 
exordio secundi libri perspicuum est; utrum I S 119 postea confecto 
libro addita an tota posterior huius libri pars post interitum Caesaris 
orta sit, diiudicare non possumus: ego quidem illud probabilius puto. 

3) Conferas iam hic de fato S 11. 

3) Quae res cum per se accommodatior erat Romanorum naturae 
et institutis quam subtilior et remotior de fato disputatio, tum temporibus 
Ciceronis convenientior, quoniam inier ipsos augwres, utrum esset 
divinatio necne, agna tum dissensio erat (de leg. II 8 82); cf. Wissowsa, 
Rel. u. Kult. d. R. pag. 460. Itaque Ciceronem de divinatione scripsisse 


7 


complura de divinatione inseruit (88 7—12),0 extra rem egressus, 
item secundo de legibus ($8 32—33),? eandemque quaestionem in 
libellum nostrum inculeavit (S 11, 88 15— 16), tum in nullo eorum, 
quae annis 46—44 edidit, operum ad philosophiam pertinentium 
tot et tantae inveniuntur partes, quas aut totas aut magna ex 
parte ipse, nullius auctoris ordinem secutus aut verba exprimens, 
composuit, quot in libro de divinatione utroque, maxime secundo. 
Neque pareus fuit Cicero in evolvendis auctoribus Graecis, qui de 
hac materia seripserunt, inprimis Stoicis: ad secundum enim librum 
non modo Clitomachum sed etiam Panaetium arcessivit (8 97),9 


non mirabile est, quam maxime vero per se mirum, quod de fato 
librum conscripsit eumque cum libris de divinatione cohaerere dicit. 

1) Sehmekel 1. c. p. 96. 

?) Reitzenstein, Drei Vermutungen (Festschrift f. Mommsen, 1893) 
p. 288q. hunc locum cum de div. I $8 87 sqq., 31, II75, aliis contulit et inde, 
quod exempla diversis illius libri locis longius exposita eadem hic quasi 
breviter coguntur, conclusit S8 32—33, postquam libri de div. conscripti 
essent, intra contextum secundi libri iam prius compositum interiectas 
esse. Ut idem iudicem, etiam similitudine tertii loci, de n. d. II 88 7 et 9, 
adducor. Horum omnium fontem, initium (fortasse primi) Posidonii de 
divinatione libri, optime reddit de div. I 88 87sqq.; primum Cicero 
illum loeum evolverat, cum de nat. deor. II 88 7 sqq. conscriberet, ubi 
eodem modo atque de leg.II 833 Graeea et Romana exempla con- 
iunxit. Aecedunt alia documenta, quibus maxime confirmatur coniectura 
Reitzensteinii: quae 88 32—33 exponuntur, sunt quasi summa librorum 
de div. I et de nat. deor. II. Nam quod dicitur (8 32): $4 enim deos 
esse concedimus eorumque menle mundum regi et. eosdem hominum con- 
sulere generi, nihil aliud est nisi dispositio secundi libri de nat. deor. 
(ef. 8 3). Omnis vero struetura argumentationis: Si enim deos esse 
concedimus ... el posse mobis signa rerum fulurarum ostendere, non 
video, cur esse divinationem negem; non sunt aulem ea, quae posui; 
ex quibus id quod volwmus efficitur et cogitur respicit in de div. I 
S8 82—83 similesque locos; omnia regna ommesque populi cunctaeque 
gentes notissima sunt Stoicorum argumenta a Cicerone prius de div. I 
8 12 et S8 87 sqq. atque de nat. deor. II 812 longius tractata. 

3) Quae Schiche (de fontibus libr. Cic., qui sunt de div., diss. 
Jen. 1$75) et Hartfelder (Die Quellen von Ciceros zwei Büchern de 
divinatione, Progr. Freiburg i. B. 1878) de eo libro statuerunt, omnino 
probanda sunt, S8 87—97 ex Panaetio, cetera ex Clitomacho esse sumpta; 
sed necesse mihi videtur accuratius distinguere inter eas partes, quae 
ita ex Clitomacho haustae sunt, ut in scribendo etiam singulas eius 
paginas verbaque ante oculos haberet, certe argumentorum ordinem 
sequeretur — sic sentio de SS 9—25 et 110 (aut 119) — 134, 142—147, 

ad priorem praeter Posidonium Chrysippi de somniis et de oraculis 
librog et, ut mihi quidem persuasum est, Cratippi opus.!) Satis 
igitur apertum est, quantum studii et operae Cicero huic quae- 
Btioni dederit. Hoc autem studio, quoniam Posidonius a fato 
omnem vim rationemque divinandi repetiverat (de div. I 8 125), 
incitatus constituit, eadem ratione atque de divinatione etiam de 
fato in utramque partem perpetuam explicare orationem (de fato 
$1) Id ipsum Ciceronem in animo habuisse inde colligo, quod 
de div. I $8 127, ubi Stoicorum refertur sententia, dicitur: ... cum 
fato omnia fiant, id quod alio loco ostendetur ... Hoc 
vix aliter intellegi potest atque sic: uno tum libro Ciceronem, 
quomodo ftoici demonstrarent omnia fato fieri, voluisse ex- 
ponere. In secundo deinde libro ei opponendum erat, qua 
ratione Academici id negarent et refutarent: in hane partem 
prospicit de div. II 8 19: anile sane et plenum superstitionis fati 


exceptis sane Latinis exemplis —, et eas, quibus subsunt quidem 
sententiae Carneadis, sed ita, ut a Cicerone ipso dispositae et ex inemoria 
Sicut in prooemiis (velut I 8 1 sqq.) proprio arbitrio usurpatae et com- 
positae sint; id censeo de 8S 260—887, 97—109, 135—142. 

!) Chrysippi eorum librorum, quos commemoravi, Ciceronem 
quaedam legisse testimonia sunt I 8 37 et 8 30, IL 8 134 et 8 144 (de 
libris eiug de divinatione duobus nullum iudieium praesto est): at veri 
similimum puto, quae inde a 8 39 afferuntur exempla Graeca, certe 
pleraque non ex Chrysippo ipso sed ex Cratippo Peripatetico 
(1 85) descripta esse, Ut ín ea re assentiar Hoyero (Mus. Rhen. LIII 
1898 p. 56), adducor prinum 8S8 70 sq., quas ex epistulis aut sermonibus 
eum Cratippo habitis Ciceronem memoriter adiunxisse (Schiche 1. c. p. 24) 
tamdiu non possum accipere, quam lícet opinari Ciceronem libro ab illo 
conserípto usum esse, tum consensu partitionis in S 5 de Cratippo traditae 
cum 834 verbis, quae eandem prae se ferunt: ... quod et 8omni- 
anitibus saepe contingit eti. non. numquam vaticinantibus per 
fwrorem atque cum 8 71 his: ... expositis exemplis verarum vatici- 
nationum et somniorum: quibus verbis quasi comprehenditur et con- 
eluditur ea libri pars, qua 88 39sqq. verorum somniorum exempla 
exponuntur — quae vera existimavit et propter auctoritatem virorum 
gravissima, ex Chrysippo elegisse videtur, non omnia credidisse vera 
(ef. 8 39) —, 88 65—66 furor definitur, de quo postea SS 80 sqq. non- 
nulla disseruntur, sane perturbate. Denique omnis ratio huius partis 
Peripatetieum passim sapero videtur, velut $846 8qq., 52—54, 608q., 808q. 

Posidonio autem tribuendae sunt 88 63—64 (ubi novum eum 
introduci manifestum est, non minus certum, quae subsequuntur, non 
lam eiusdem esse), 87—131, II 88 383—834. 

nomen ipsum; sed tamen apud Stoicos de isto fato multa dicuntur; 
de quo alias... Sed post mortem Caesaris seu negotiis publicis 
seu alio quocunque casu prohibitus consilio mutato uno libro 
rem absolvit; consilium vero mutatum ipsum resipere videntur 
prooemii verba (S 1): Qwod autem in alüs libris feci, qui sunt 
de natura deorum, ilemque in dis, quos de divinatione edidi, ut 
in utramque parlem perpetua explicaretur oratio, quo facilius id 
a quoqwe probaretur, quod cuique maxime probabile videretur, id 
in hac disputatione de fato casus quidam me facerem impedivit. 


. Initium libelli nostri, sieut consuetudo Ciceronis est, 
prooemio fit (88 1—4), cuius prima verba desunt: multa perisse 
vix credibile est; fortasse accidit ita, ut margo folii superior cor- 
rumperetur. Etiam de extrema prooemii parte nonnulla exciderunt. 
Praefatur Cicero breviter de re, quam traetaturus sit, et singulas 
disputationis partes disponit. Insequuntur de ratione disputandi ea 
quae modo exseripsi verba; eodem spectant, quae, postquam collo- 
quium, quod sibi cum Hirtio in Puteolano fuisse Cicero fingit, intro- 
ductum est, in 8 4 dieuntur: Sed quoniam ... hanc Academicam 
contra propositum disputandi consuetudinem indicant te suscepisse 
Tusculanae disputationes,!) ponere aliquid, ad quod audiam, si 
libi non molestum est, volo — qui locus illustratur SS 20 sqq. 

Inter $ 4 et 8 5. maior intercedit lacuna: complura inter- 
eidisse ex eis ipsis, quae deinceps servata sunt, apparet; quantum 
autem perierit, ignoramus neque pro certo ex adnotatione in 
margine codicis Leidensis Vossiani 86 posita, cuius auctoritas 
maxima habetur, possumus sumere (cf. Christium in editione 
Orelliana altera a Baitero et Halmio adornata vol. IV p. 568): 
abhinc retroversus XXIV foliis sequitur de eiusdem corpore 
orationis sed omissis in medio pluribus: insequuntur, quae in 
S8 $5qq. legimus. Refert addere brevi post in eodem codice 
apud ^on aliam reperiri adnotationem,?) unde apparet in archetypo 
ordinem foliorum turbatum fuisse. Christius inde et ex $ 40 (in 
assensionibus, quas prima oralione íractavi) atque $ 42 (quam 


7) Tusc. disp. I 8 7. 
?) Hic inlerpositum est, quod in primo libro de natura deorum 
dimissum est, ubi de secundo libro divinationis est. interpositum ... 

dudum dicimus) conclusit plures intercidisse paginas. Interest 
Slíatuere scribam quoque codicis Leidensis, quae de lacuna ipsa 
dicit, ex S8 5 — 6 coniecisse, neque ullum exstare vestigium certum, 
quanía pars aut quot paginae interierint. De fragmentis vero in 
editione C. F. W. Muelleri collectis supra iudicavimus melius esse 
postea quaerere. 


Cum igitur progredimur ad S5, in ipsam disputationem 
mediam intramus. Necesse videtur esse de dispositione et com- 
positione totius libri nonnulla praemonere. Sed quoniam de ea 
omnino fere a ceteris dissentio et opus est argumentis, quae ego 
sentio, confirmare atque quodam modo singulas deinceps expedire 
diffieultates, praestare arbitror ea tantum afferre, quae primo 
visu agnoscantur: primam disputationis partem S$ 11 confici, 
inde usque ad S 20 alteram pertinere, tertiam complecti 
$8 20^»— 38, de quarta denique parte nunc quidem non liquere, 
utrum cum ea $8 46—48 coniungendae an peroratio totius dis- 
putationis existimandae sint. Hi fere partium fines; argumentorum 
incertissimi sunt, Quae vero Cicero de eis ipse in 5$ 1 explicavit, 
nune quidem nihil proficiunt. 


De $85 et 6 Schmekelius ex 8 7: Sed Posidonium, sicut 
aequum est, cum bona gratia dimiliamus,!) ad Chrysippi laqueos 
reveriamur recte conclusit Ciceronem exira rem egressum sua 
Sponte partem  antecedentem ex Posidonio adiunxisse, neque 
proeul abest suspicio, quoniam comperimus (p. 8) ei libros 
illius philosophi de divinatione tum ad manus fuisse, illine hoc 
£uBAgua fluxisse: unde sequitur, quae contra Posidonium dicuntur, 
a Cicerone inventa vel composita esse. Atque in S 5 verba: 
naturae contagio ... quam ego mon tollo revocant consimilem 
de div. II 833 locum: Ut enm iam sit aliqua in natura rerum 
contagio, quam esse concedo. Quae deinde insequuntur, aut 
communes vulgi reddunt opiniones aut causis foriuito ante- 
gressis, quae in $ 19 commemorantur, nituntur. Ea vero quae 
tum usque ad 8 6 disseruntur, tantopere prae se ferunt oratoris 
artes, ut de auctore dubitatio iam esse non possit. Satis sit 
notare incredibilem levitatem sententiae huius: Quaero igitur (atque 


?)) Cf. 8 5: quaedam etiam Posidonius (pace magistri dixerim) 
comminisci videtur. 

hoc late patebit), si fati omnino nullum nomen, nulla natura, 
nulia vis esset et forie temere casu aut pleraque fierent 
aut omnia, num aliter, ac nunc eveniunt, evenirent, Quid ergo 
altinet énculcare fatum, cum sine fato ratio omniwm rerum ad 
naturam foriunamve referatur? 

Ceterum de Posidonio ipso pauca addere necesse est. 
Cum enim ad locum nostrum melius intellegendum ex libris de 
divinatione quae eodem pertinere videntur partes confero, de 
div.I $8 139 —131 et II $8 33 sq.,, miror, quod Augustinus, ubi 
ad locum nostrum respicit (de civ. Dei V 2), Posidonium nominat 
Stoicum multum astrologiae deditum. .Posidonium nimium credi- 
disse arti astrologorum probabile est, at exempla nostra non 
minus quam loci illi modo allati id mihi ostendere videntur, non ' 
de astrologia eum egisse, sed de contagione naturae, quam Graeci 
GvuzaÜsua» vocabant. Ut philosophus vere Stoicus docuit uni- 
versum mundum coniunctum esse, omnes res inter se cohaerere: 
ex hac autem coniunctione naturae et quasi concentu aique con- 
sensu (de div. II 8 34) duxit homines quoque aliqua ratione cum 
astris esse coniunctos, ergo illis officii) posse.  Erravit igitur, 
quod non dubitavit commenticiis astrologorum artibus confidere 
exemplisque usus est illinc repetitis; sed ea ad contagionem 
naturae rettulit atque inde demum vim fatalem (de fato 8 5 in.) 
deduxit.?) 

Quoniam, quae ex Posidonio assumpsit Cicero, intra eam 
partem inserui, qua de contagione rerum disputabatur (S 7), 
nunc facilius perspicitur, quo modo id fieri potuerit. Reversus 
igitur, ut dicit, ad Chrysippi laqueos, pollicetur primum responsum 
iri de épsa coniagione rerum, ad reliqua deinceps. Inde colligitur 
antea, scilicet ante digressionem, de qua modo egimus, Chrysippi 
de ea sententiam propositam fuisse, atque ita, ut inde conclusio 
fieret fato omnia effici. Huc aliquo modo Cicero Posidonii 
exempla annexuit. In eo autem libro, ad cuius ordinem nunc 
rediri manifestum est, propositam Chrysippi sententiam ilico hoc 
responsum subsecutum erat: neque enim dubium est, quin hic 


1) Cf. 8 8: astrorum affectio. 

3) Cf. de div. I 88 125—128 (eum alia, tum haec 8126: ex quo 
intellegitur, ut falum sit non id, quod superstitiose, sed id 
quod physice dicitur...); totus fere locus ad verbum conversus est, 

initium fiat refutationis. Illum aliqua ratione docuisse necesse 
esí esse quandam omnium rerum inter se coniunctionem et con- 
tagionem; inde sequi, ut dissimilitudines necessitate naturae fierent 
eum ceterae tum differentiae ingeniorum humanorum; differre in- 
genia hominum convenienter cum naturis locorum. Tota vero 
haec conclusio eo erat intenta, ut omnia fato fieri demonstraretur. 
Respondetur differre sane 1loca velut caelum Athenarum et 
Thebarum et esse alicuius momenti, ut Athenienses acutiores 
sint quam Thebani: sed ut aut Zenonem quis aut Arcesilam aut 
Theophrastum audiat, nequaquam caelo effici. Haec de ipsa 
contagione rerum (S 7); deinde (SS 8—10) de dissimiélitudinibus, 
quae sint i» naturis hominum, agitur. Has quoque esse conceditur; 
cum autem conclusisset Chrysippus eas ex differentibus causis 
natas esse, eum parum vidisse, qua de re ageretur et in 
quo causa consisteret: non immutabiles illas esse; vinci posse 
causas malturales, esse aliquid in potestate nostra, voluntates 
nostras appetitionesque illa conexione causarum liberas esse. 
Quod postquam compluribus gravissimorum virorum exemplis 
comprobavit, hane primam disputationis partem cum ardore 
quodam sie concludit (S 11): Sed haec ex maturalibus causis 
vitia nasci possunt, exstirpari autem et funditus tolli, wt is ipse, 
qui ad ea propensus fuerit, a tantis vitiis avocetur, mon est id 
positum in naturalibus causis, sed in voluntate, studio, disciplina. 
Cum enim philosophus noster anonymus ad hanc voluntatis liber- 
tatem iterum atque iterum refugiat, hanc sibi a principio quam 
firmissime stabiliendam esse debebat existimare. Eo manifesto 
spectat et fervor copiaque verborum et gravitas exemplorum. 

Ad mores haec pertinere planum est: ergo in hanc partem 
prospieciunt prima, quae de prooemio conservata sunt, verba: 
quia pertinet ad mores, quod 790g illà vocanti; mos eam 
paríem philosophiae de moribus appellare solemus, sed decet 
linguam Latinam augentem nominare moralem. 

Schmekelius hanc primam partem, quacum alteram (88 11 sqq. 
— 20) coniunxit, censuit ad astrologiam spectare. De altera 
brevi post inquiram: in hac, quam pertraectavimus, unum inesse 
videtur illius sententiae documentum, quod adhuc praetermisimus. 
In 88 enim invenitur: w£ igitur ad quasdam res natura loci 


1) Subest: ergo fato eas effici. 

pertinet aliquid, ad quasdam autem nihil, sic astrorum af- 
fectio valeat, sà vis, ad quasdam res, ad omnes cerle non valebit. 
Sed hoc nullum potest esse; primum enim neminem effugiat, 
quantum haec non consentiant eum universo contextu, quem 
supra descripsimus: antea et postea de naturis locorum et omnino 
de causis naturalibus disputatio fit, certe nusquam de astrologia; 
deinde ea parum eleganter agglutinata esse facillime sentitur; 
quae vero proxime antecedunt, esse & seriptore Latino adiecta 
non opus est demonstrare; denique quandoquidem statuimus SS 5 
et 6 a Cicerone ultro adiunetas esse, manifestum est eundem, ut 
illam partem cum ceteris artius conecteret, haec quoque intexuisse. 
Ne id quidem neglegas, hoc loco solo ad colloquium descendi, 
idque saepius familiariusque. Seiunetis autem eis, quae notavimus 
(Diunge — non valebit), quae subsequuntur, ad $7 optime 
quadrant, immo multo expeditior argumentatio redditur. 

De fonte igitur, unde SS 7—11 haustae sunt, id satis constat, 
nullum esse documentum de astrologia ibi disputationem factam 
fuisse. Quid vero de Posidonio iudicem, supra ostendi. 


Alteram libri de fato partem diximus a S 11 usque ad 
S 20 patere: de hac certa constituere multo est difficilius: nam 
quamquam iniquitate temporum laesa non est, tamen paene 
graviorem perpessa est calamitatem: eum, qui tradidit, ipsum non 
perspexisse, quae tradidit, mox apparebit. Cicero confitetur ipse 
obscuram esse hane quaestionem, quam zgl óvvavov philosophi 
appellent ($8 1); pergit eodem 1oco: íotaque est Aoyuxm, quam 
rationem disserendi voco.  Conducet memoriam horum ipsius 
verborum retinere. Atque id quidem facile concedatur, dummodo 
non ex primis vocabulis, quid haec pars sibi velit, indagare 
conemur, non de divinatione ipsa haberi interrogationem, id quod 
ila videntur significare, neque de vi vaticinationum aut de arte 
astrologorum, sed haee nomina omnia breviter tangi et praeteriri, 
certe non ipsa iractari: re vera de illa Chrysippi et Diodori con- 
tentione zegl Óvrvato)» agi mox ex $ 17 cognoscitur, ubi dicitur: 
Sed ad illam Diodori contentionem, quam zi Óóvvavtav 
appellant, reveríamur: quem locum hanc quaestionem attingere 
.(817) auetor libri censuit, quo Cicero usus est: nempe Ciceronem 
ipsum hune locum attulisse brevi nemo opinabitur. Si vero 

licet accuratam horum verborum sententiam excutere, id ea 
prodere puto, suo ductum consilio illum hane contentionem 
quaestioni suae de fato institutae intexuisse.. Cur id fecerit, 
postea perserutabimur: nunc id quodam iure interrogaverim, 
quanam ratione contentio illa de eis, quae fieri possint, ad 
disputationem de fato possit referri. Mentio fit huius contentionis 
etiam apud Plutarchum de Stoicor. rep. c. 46, qui recte iudicat, 
Diodori sententiam multo magis quam Chrysippi consentire cum 
necessitate fati, quam Stoici professi sint. Id vero manifestum est, 
& Stoicis illinc argumentum ad fatum probandum non esse 
deductum; omnino hane zeQ) Óvratov quaestionem cum illa de 
fato coniunxisse non videntur, Veri simile hac ratione fit iure 
Ciceronem dicere quaestionem egà Óvratov totam Aoyuxqv 
esse (S 1). 

Sed unicuique licet ad sententiam suam probandam argumenta 
undecunque afferre: ita philosophus noster praesidium ex logica 
petivit, non ignorans per se illud placitum a quaestione sua 
alienum esse, et ita intellegendum est: Qwi locus attingit hanc 
quaestionem. . Alque sensit recte Stuevius p. 388q. augeri ot 
amplificari Diodori a$(oua!) et aliquatenus commutari, scilicet 
sententiae philosophi nostri ostentandae et declarandae causa; 
ducit illine, quod argumentationi suae concinnum est. At cui 
argumentationi? Sine dubio cum dicitur: qué locus attimgit 
hanc quaestionem, quoniam nulla accedit appositio, qua 
quaenam haec sit quaestio significetur, hic in media sumus argu- 
mentatione. Quae igitur ea est? Necesse videtur esse, ut id 
cognoscamus, ea quae antecedunt accuratius percensere. 

Ut vero certa reperiamus, vix alia fieri poterit via atque 
rureus ab illo 8 17 revertamur initium faciendo. Nescio, cur 
Schmekelius, quo in S 7 usus est duce, eundem hic aspernatus 
sit. Legimus igitur in 8 17: Sed ad illam Diodori com- 
tentionem, quam zxegi óvvavov appellant, revertamur, in 
qua, quid valeat id quod fieri possit, anquiritur (S 7). Inde 
digressae erant $8 15 et 16; unde ordiatur digressio, facillime 


1) Totum continetur (conferas etiam S 13 et Plut. l.c) verbis: 
Placet igitur Diodoro id solum fieri posse, quod aut verum sit 
aut verum fulurum sit. Hoc multo simplicius et brevius esse, 
quam quae deinceps explanantur, manifestum est. 

sentitur, a verbis videlicet: Hoc loco Chrysippus ... Quoniam 
autem S8 5 et 6 constituimus a Cicerone interpositas esse, veri 
simillimum sit, eundem haec quoque aliunde adiecisse, praesertim 
cum ad rem nihil afferant: immo distinentur iis S 14 et 5 17, et 
Cicero non vidit ex 88 13 et 14 conoelusionem ipsa S 17 fieri. 
In contentione szteol óÓvrvatovr Diodori sententiam philosophus 
noster probat, Chrysippi improbat, idque tantopere, ut studeat 
demonstrare, si Chrysippus, quae ex praedictis divinis ab eo 
comprobatis consequantur, recte colligat, necessarium esse eum 
Diodoro assentiri (SS 13 et 14). Sic conciliatis inimieis sententiis 
vel unitis et in eandem coactis, videlicet Diodori, huic summo 
iure Diodori solum indit nomen et ex hac sola pergit concludere 
in S 17: Placet igitur Diodoro ... Vix credibile est, quoniam 
se contentione illa introducta extra rem egressum esse philo- 
Sophus noster non ignorabat, eundem iterum intra hanc digres- 
sionem aliam minime necessariam interiecisse. Ergo Ciceronis 
propriae sunt SS 15 et 16; at unde ortae? Nam ipsum ex- 
cogitasse hane Chrysippi refutationem ego quidem non concedo. 
Qua de causa non ex ipsis Chrysippi libris, quos eum legisse 
certum est, sed aut ex Clitomacho aut ex Panaetio fluxerunt. 
Ego veri similius puto Panaetium esse fontem, ex quo de div. II 
S8 87—97 Cicero exsceripserat. Nonnulla ipse addidit, inprimis 
ea, quibus Chrysippus illuditur (S 15: O licentiam $éocularem 
[v. 5 38]! «e ?pse incidat in .Diodorum,*) docet Chaldaeos, quo 
pacto eos exponere percepta oporíeat) Eodem vero etiam quae 
in $11 de perceptis artis scripta sunt, quae Graeca 0sooruata 
dicantur, respiciunt; quanta pars $ 12 inde sumpta sit, non audeo 
diiudicare. Certum hoc est Ciceronem similitudine exempli ad- 
ductum, quem meminerat se legisse, consimilem locum denuo 
evolvisse et huc inseruisse; ad verbum autem haec descripta 
non sunt, certe non 8S 12, si quidem illinc orta est. 

At haec paragraphus quid sibi vellet, mihi confitendum est 
me parum perspexisse. Id persuasum habeo, ex eodem fonte, 
unde $8 13—14, hanc descriptam non esse. Apud Ciceronem 
enim hic est ordo argumentationis: a principio inducitur exemplis 
(813), tum demum inimicae sibi opponuntur sententiae (S 13), 


! Hoe quam maxime absurdum est. 

Diodori quidem per se sola, Chrysippi admixtis exemplis. Deinde 
demonstratur, quoniam comprobet divina praedicta, eo Chrysippum 
cogi, ut assentiatur Diodori sententiae. Et nunc idem exemplum, 
quod iam bis in $ 12 legimus, primum sine certo nomine, tum 
Fabii illustratum, tertium reperimus, atque sic ut statim sentiamus 
hie suo loco stare: nempe hic tantum quo spectet perspicuum 
est. Ut breviter dieam: hic ordo totus satis ineptus est, et 
nomina divinationis ceteraque permixta et iterata exempla eadem- 
que exposita, antequam, in quo causa consisteret, constitueretur: 
minime vero possum perspicere, quid disceptatio inter esse et 
natum esse instituta ad quaestionem nostram attineat: de qua 
voluptati fuisse Ciceroni suspicor, discipuli instar, quae paulo 
ante didicerat!) usurpare. Puerilis aut, ne severius reprehendam, 
oratoria et a philosophorum more aliena etiam ratio admonendi 
esi, qua Chrysippum ut caveat alloquitur. "Tandem id haud 
levissimum ducam veri vestigium, remotis salebris sine vi et 
artibus talem sua sponte remanere aut renasci structuram argu- 
mentationis, qualis desideratur. 

Est fere haec: primum sibi oppositae erant Diodori et 
Chrysippi sententiae de eó, quod fieri posset; Chrysippi sententia 
fieri potest ut in fonte paulo longius aut alio modo exposita 
fuerit, a Cicerone paulum perturbata vel contracta sit, id quod 
locis a Stuevio p. 335sqq. collatis?) probabile fií, neque vero 
valde corrupta, cum, quid ille docuerit, etiam sic satis perspicuum 
sit. Deinde conciliatio facta erat inimicarum sententiarum Chry- 
sippi de divinatione doctrina adhibita: quam insecutum erat 
exemplum et ad illustrandam et ad conficiendam argumentationem 
adiectum.?) Vicit sententia Diodori, ergo sola deinceps nomina- 
batur: in hae vietrice, quae insequuntur ($8 17— 20), sunt posita. 

Constat igitur, quae S 17 antecedunt, omnia pertinere ad 
contentionem 7ztegà Óvrarojr. Suscepimus ea examinare, ut in- 
tellegeremus, quae esset illa quaestio, quam locus ztegà óvrvatovr 
attingeret. Nihil invenimus. An universam de fato? Sine dubio, 
Sed interrogamus: qua ratione, quam partem quaestionis? primam? 


1!) Tuscul. disp. I S8 123qq. 

3) Qui Gerckium (pag. 726) secutus est. 

3) Et rationem hane argumentandi et hoc exemplum trita fuisse 
e consensu Plut. de Stoic. rep. c. 46 agnoscitur. 

id fieri non potest. Aliud nihil relinquitur. Ergo nescimus, quo 
respiciant illa verba: Qwé locus attingit hanc quaestionem. 'Tam- 
quam caput deest corpori, inprimis postquam quid de $88 11—12 
censendum sit constituimus easque ex fonte quasi exstinximus. 

Quae porro in 88 17—20 explicantur, omnia sunt plana et 
dilucida: habemus integrum et sincerum fontis contextum. At 
in extrema parte Schmekelius complura de contextu libri 
Carneadis consulto a Cicerone omissa esse, deinceps autem 
(88 20—28) re vera eandem continuari argumentationem ex 
consensu $8 18—20 cum 8$ 218qq. atque ex verbis: Sed haec 
hactenus; alia videamus conclusit (p. 175). Concinunt sane hi loci, 
sed post S8 20 aliquid desiderari non sentio neque, qui argumen- 
tatio nostra SS 21—28 continuetur et compleatur. Verba vero 
illa sine dubio indicant aliquid a Cicerone mutatum esse; quid 
autem et quo modo immutaverit, non certe declarant. Denique 
de ratione, quae inter S8 20—28 et 18— 20 intercedat, me ita 
iudicare postea ostendam, ut non possim accipere, quod Schmekelius 
coniecit.!) 

Omnino igitur minus de extrema parte dubius sum quam, 
quo sit tota annectenda: caput dixi corpori deesse. Estne decisum 
a Cicerone? At cur? An intercidit Cicero partes? Quaerendum est, 
quo alteram condiderit, An ex alio libro ipse suo arbitrio haec 
omnia assumpsit omissa ea parte, quam desideramus? Hoc tertium 
minime probabile est et propter difficultatem rei et propter con- 
sensum, qui inter $8 18 et 19 atque S8 21— 23 intercedit: si modo 
restituimus pristinum ordinem, omnia tam concinna sunt et cum 
quaestione instituta adeo hic locus convenit, ut demi non possit. 
Habeo enim persuasum intercisa illa esse, pro certo partem 
nostram, quae apud Ciceronem secunda numeranda est, in fonte 
SS 21 et 22 esse insecutam: nam ibi de atomis earumque decli- 
natione ifa agitur eaeque tam copiose explanantur et declarantur, 
ut illo loco eas primum commemorari atque induci appareat; S 18 
autem nititur hac scientia. Id maximum duco et satis firmum 
documentum; itaque alia nunc quidem praetermitto (cf. p. 22). 

Ergo $8 13—14, 17—20, si eum contextum volumus re- 
Stituere, qui in libro descripto fuerat, aut post Ciceronis partem 


7) Quae p. 176 inde conclusit, iam p. 8 sq. docui irrita esse. 
À 


A 

tertiam repónendae sunt aut aliquo modo cum illa coniungendae; 
cerium est eas S8 21 et 22 non debere antecedere. Miror quod, 
nescio qua ratione, cum hac sententia ordo prooemii libelli nostri 
(S 1) convenit, ubi haec soi Óvratov quaestio post eam demum 
enumeratur partem, qua se vim rationemque enwmerationum, quas 
Graeci. a&oóuata. vocent, promittit explicaturum esse. 

Restat, ut quaeramus, cur Cicero ordinem fontis mutaverit. 
Sine dubio eo disturbavit et depravavit argumentationem auctoris 
libri eius, quo utebatur. Luce clarius est eum nihil fuisse im- 
mutaturum, si illam perspexisset. At mutavit. Causam fortasse 
ipsius verba (S 1) patefaciunt: quae de re futura, cum aliquid 
dicunt, deque eo, quod possil fieri aut mon possil, quam vim 
habeant, obscura quaestio est, quam zttgl Ódvrvavov philosophi 
appellant, totaque est Aoyuxq, quam rationem disserendi voco. 
Inde colligi potest obscuram, quam vocat, quaestionem permagnas 
ei exhibuisse difficultates: quas fortasse facilius se superaturum 
e88e opinabatur, si rem per se solam et ex aliis argumentis, quae 
ipsa difficilia erant perspectu, resolutam tractaret. Sed etiam id 
elucet, Ciceronem putavisse haec parte de re futwra et de eo, 
quod possit fieri aut non possil per se ipsis agi, quam vim 
haberent. Hoc errore et 8 18 ductus initio huius partis (S 11) 
de divinatione verba facit. Quo modo vero haec quaestio cum 
disputatione de fato coniuncta esset, non intellexit et hac de 
causa licere arbitrabatur, quae sibi liberet, mutare.) 


Ad initium tertiae libri nostri partis (SS 20—38) referri 
possunt, quae in $8 4 legimus: Sed quoniam ... hanc Academi- 
corum coníra propositum disputandi consuetudinem àn- 
dicant te suscepisse Tusculanae disputationes, ponere aliquid, 
ad quod audiam, ... volo. Veri simile est statim primam 
disputationis partem a tali proposito esse exorsam, contra quod 
in 88 7—11 pugnatur, idque fuisse eiusdem modi, atque quod 
in 8 20 exstat. Proponitur igitur Chrysippi conclusio, quam sic 


7) Licere autem ordinem disputationis adhibitae commutare 
Ciceronem ideo potissimum suspicor opinatum esse, quod omnis ad- 
versariorum comparatio quodam modo a proposito ordiebatur (8 13), 
id quod signum putavit (S 4) novam incipi partem. 

liceat referre: Omnem enuntiationem aut veram aut falsam esse: 
id inde sequi, quod omnia habeant causas efficientes, neque stare 
posse, si non omnia causas effieientes habeant: stare autem 
oportere, ergo omnia effici causis antegressis, nullum motum 
Sine causa esse: fato igitur fieri, quaecunque fiant. Contra eam 
philosophus noster, quem nihil magis defendere scimus, quam 
libertatem voluntatis nostrae, tam acriter disputat, ut profiteatur 
potius se Epicuri — quem maxime odisse eum etiam ex S 38 
cognoscitur — sententiam plane contrariam accepturum esse 
negantis aut veram aut falsam debere esse enuntiationem omnem: 
hane Aabere aliquid disputationis, illam «on esse tolerabilem. 
Conferuntur deinde adversari: Chrysippum omnes contendere 
nervos, ui persuadeat aut verum esse aut falsum enuntiatum 
omne, ea impulsum opinione se hoc probato id quoque con- 
firmavisse, omnia fato et ex aeternis causis fieri, Epicurum illud 
negare nulla alia incitatum causa, nisi ut fati vitet necessitatem: 
ideo induxisse lertium motum exira pondus et plagam, atomorum 
Sine causa declinationem: quem, quoniam sine causa fiat, non 
probabilem esse, et Democritum iure maluisse omnia fieri fato 
quam ab individuis corporibus naturales avellere motus. Ergo 
neque Chrysippo assentitur philosophus neque Epicuri spinas 
probat. Laudat igitur Carneadem, qui docuerit sine hae com- 
menticia declinatione Epicureos causam suam sustinere posse: id 
solum defenderent et confirmarent esse quendam animi voluntarium 
motwm, concederent esse causas motus animorum, non concederent 
esse causas externas et antecedentes. Apertum est hanc Carneadis 
sententiam non modo pluris aestimari ab auctore disputationis 
nostrae quam ceteras, quoniam pergit: Acutéus Carneades, qui 
... Bed ideo laudari, quod ipse idem sentit: quo fit, ut in S 24 
statim, ad directam tantum reversus orationem, progrediatur: 
Communi igiiur consuetudine ...  Premere autem necesse est 
orationem diversam 8S 23 atque S8 24 et 25. Schmekelius enim 
ea neglecía ex hoc loco collegit Carneadem vel Clitomachum 
esse auctorem disputationis a Cicerone redditae. Itaque Sehmekelio 
iudicandum esset aut Ciceronem corrupisse rem, quoniam oratione 
distinxisset, quae eiusdem essent auctoris neque distingui deberent, 
aut $98.24 et 25 Ciceronis proprias esse: hoc vix quisquam 
obtinebit, illud credo eo refelli, quod 8 25 Carneadis esse nop 

potest: ad Stoicorum enim «auram respicit;) neque Academici 
huius audacissimi et doctissimi id sit vereri, «e omnes physici 
se érrideant, id quod timidum ostentat vel praecautum genus 
philosophandi.?) 

De re pauca addenda mihi sunt. In 8 24 eadem ratione 
atque de fin. V 8 39 sermonis communis afferuntur exempla et 
ad philosophiam explanandam probandamque intenduntur.?) Ultra 
Carneadem iam haec, multo amplius S 25 procedit: ille nega- 
verat4) voluntatis nostrae externas causas esse, S8 25 con- 
firmatur natura ipsa ut in mundo atomos ita in nobis animos 
moveri, et illas et hos ipsos «aturam eam in se continere. 

Facile cognoscitur ad finem quendam quaestionem pervenisse: 
contra Chrysippum Epicuri auxilium arcessitum est ad liberam 
voluntatem obtinendam, Epicuro nihil proficienti submissus Car- 
neades, ifa vincit libertas voluntatis, repelluntur causae externae, 
conceditur esse causas, sed inesse in natura animorum, non ex- 
trinsecus accedere. 

Itaque non mirum est, quod in 8 26 denuo incipitur, sed 
valde miror, quod tam communibus inanibusque verbis initium 
fit: Quod cum ita sit, quid est, cur ... At neglegendum id 
esset, nisi alis augeretur offensionibus.  Desideratur nomen 
Chrysippi post $8 21 nusquam commemoratum, eo magis, quod 
ne sententia quidem eius interim repetita est. Multo autem 
vehementius offendor rebus ipsis, quae hic docentur. Nonne 
ipse Chrysippus defenderat omnem enuntiationem aut veram esse 
aut falsam? Mihi confitendum est me ea, quae in 826 dicuntur, 
neque singula neque, qua ratione argumentatio progrediatur, in- 
tellegere; nam sensu carent neque inter se satis conexa sunt 
neque ad ea quadrant, quae antea (S8 23 sqq.) disceptata sunt. 
Recte vidit Stuevius (p. 5) de futuris hie agi, iterum atque 
iterum legimus eam vocem; qui vero id factum esset, quamquam 
88 268qq. cognovit ab antecedentibus disiungendas esse, non satis 


1) Probari potest, quae in S 25 docentur, ex ipso Chrysippo ducta 
esse: v. 88 42—43 (suapte natura S 42, suapte vi el natura & 43). 

3) Ciceronem notum est physicos parvi putavisse aut illusisse 
(velut ac. II S 30). 

3) Antiochum Ascalonitam ad eum librum adhibitum esse constat. 

*) Cf. etiam S 31. 


2] 


perspexit.) Denique hic reperimus illam Chrysippi allocutionem, 
quam nusquam nisi in $ 12 invenimus et a Cicerone adiectam 
esse demonstravimus. Eandem vero rationem 88 27—28 prae 
se ferunt: non more philosophorum demonstratur et concluditur, 
Sed oratoris ritu interrogatur, ef sic, ut non respondeatur, sane 
quia pueri esset respondere, non philosophi. Compluribus tandem 
S 28 offensionibus, ubi inprimis magna difficultas est, qua ratione 
verba JVec mos ?mpediet ... cum parte antecedente coniungenda 
sint, Stuevius studuit mederi. Neque vero eius parvulis remediis 
his difficultatibus satis subveniri posse arbitror, sed, ut breviter 
dicam, haec omnia signa sunt $8 26—28 a Cicerone ipso esse 
elaboratas. 

Hoe ut iudicem non tam offensionibus modo commemoratis 
adducor quam similitudine huius loci cum $8 17—20. Nam cum 
opus esset ad haec perspicienda et interpretanda alios libelli nostri 
locos conferre, illas maxime coepi cum nostris comparare para- 
graphis. Ita permagna mihi occurrit similitudo vel quasi affinitas 
utriusque loci: utrimque in primo exemplo Scipionis nomen re- 
peritur; respondent: veniet im senatum Cato et descendet?) ín 
Academiam Carneades; quin etiam totarum periodorum eadem 
est constructio, S8 18—20: nec, cum haec ita sint, est causa, 
cur Epicurus fatum extimescat ... nec?) 9i, qui dicunt im- 
mutabilia esse, quae futura sint ... fati necessitalem  confir- 
mant ...: 828: nec, si omne enuntialum ... sequitur illico 
esse causas àmmutabiles ... nec ob eam causam fatum aut 
necessitas exztimescenda est. Sine dubio non casu accidit, quod 
praeter totam structuram etiam singula consentiunt vocabula; 
maius est documentum res quam maxime consimiles esse aut 
easdem fere. 


1) Cf. p. 18 et p. 22sq. — Scehmekelius hune locum ad quaestionem 
nxtgl] óvvatóv pertinere acute sensit (p. 169), id quod Stuevius (p. 5) 
negat; singula vero argumenta à Schmekelio detorta esse probabiliter 
reprehendit Stuevius. 

3) Sie est scribendum; nempe futurum postulatur. Vix enim pro- 
babile est Ciceronem, ut (S !) opinabatur hac parte de futuris tantum 
agi, ità etiam proprium exemplum in futuro posuisse, quamquam antea 
(8 19) ex fonte praesens converterat tempus. 

3) Fieri potest, ut id mec ipsum scriptum sit secundum fontis 
ovte in 8 28 (Nec nos impediet) traditum: v. p. 23. 

Quibus causis omnibus satis mihi videtur probari alterum 
locum de industria ad exemplum prioris esse effectum. 
Cicero, postquam priorem conscripsii, ipse illum!) imi- 
iatus est. 

Quaerimus, cur hoc fecerit. Mirabiliter conveniunt observa- 
tiones, quas supra de libelli Ciceroniani altera parte fecimus, 
eum eis, quae hie occurrunt. Sine dubio Cicero illam partem 
zx&oQl ÓóvrvatOv ex hoc ipso contextu abstulerat. 'lTum autem in 
disputatione huc progressus necesse animadvertit esse eam partem, 
quae verbis: Nec ^os émpediet ineohatur, cum ea, quae apud 
ipsum antecedebat (SS 20— 25), conectere. 

Ergo reponamus in suum locum S88 13 et 14, 17— 20, post 
8 25. Num aliqua, certe non multa, in principio ($ 13) supplenda 
sint, quaeque ea sint, parvi ponderis est. Per digressionem igitur 
quandam copulantur inter se sententiae Chrysippi et Diodori 
(v. p. 16), tum ad quaestionem ipsam reditur verbis illis: Qu 
locus atiingit hanc quaestionem. Quaestio autem haec, in qua 
media versamur, ea est, quae a S 20 et proposita illa Chrysippi 
conclusione exorditur. lía expedita et perspicua rerum coniunotio 
ei progressio argumentorum renascitur. Manifesto enim S8 18 8qq., 
quamquam proficiscuntur a quaestione zregi Óvrato», ad nostram 
Speetant partem, cum iis fundamentum conclusionis Chrysippi 
defendatur, omne enuntiatum aut verum aut falsum esse (ef. 
8 19 in). Contenditur hoec non minus de futuris quam de factis 
valere: ex sententia Diodori, mihil fieri, quod non necesse fuerit, 
et quidquid fieri possit, id aut esse iam aut futurum esse, id 
quoque sequi, ex veris in falsa non magis commutari posse ea, 
quae futura, quam ea, quae facta sint, in utrisque eandem apparere 
immutabilitatem. 

Sed sie defenso illo Chrysippi principio novum impendet 
perieulum, ne eo simul fati necessitas adiuvetur. Propterea sic 
pergitur: non necesse esse, cum haec ita sint, fatum extimescere 
aut praesidium petere ab declinatione atomorum Epicuri, quod 
nullum esse possit: sed fieri posse, ut et illud principium 
obtineatur et tamen negetur inde effici omnia fato 


7) Latinum seilicet, id quod verborum similitudine ostenditur. — 
Ceterum tale quid fieri potuisse video iam Schmekelium (p. 175 adn. 2) 
esse suspicatum. ] 

fieri (819). Postquam enim $88 23—25 animorum motus volun- 
larios servavit,1) hic in aliud videtur intentus esse argumentum. 
Concessit philosophus noster (S8 248q.) neque hic infitiatur nihil 
fieri sine causis; ultra quod hie progreditur, cum distinctionem 
inducit inter causas aeternas maturae mecessitlate manantes et 
causas fortuito anlegressas;?) quod enim enuntietur: .Descendet 
in Academiam Carneades, non id esse verum aeternis causis, 
nec lamen sime causis, sed causis fortuito amiegressis niti. Ita 
utrumque stare: e£ semper verum fuisse: Morietur Epicurus 
eO. Grchoute Pytharato, neque tamen fuisse causas fatales. 

De $8 20, maxime de verbis: A qui éntroducunt causarum 
seriem sempiternam, ài mentem hominis voluntate libera spolia- 
(am necessitate fati devinciunt haesito, utrum Ciceronis propria 
sint an fontis: illud eo mihi videtur probabilius, quod maxima 
eum levitate censetur ad «verborum tautum vim óinterpretandam 
quaedam pertinere, et quod extrema verba ad libertatem voluntatis, 
de qua hiec non agitur, revertuntur: non procul abest suspicari 
Ciceronem ea, postquam hane partem ex contextu pristino re- 
solvit, addidisse,?) ut conclusionem ea pars haberet consimilem 
primae (S 11) et tertiae (S8 38). 'Tandem, quae in $28 in- 
sequuntur et huc annectenda sunt, optime ad S8 19 quadrant, 
quae rerum conexio in primis illa posteriore S 20 particula im- 
peditur. Praeterea nihil novi afferunt. His causis adducor, ut 
in fonte S 19 ilico S 28 successisse arbitrer. 

Nam quod Stuevius $8 28—31 ignavam traetari rationem 
eamque partem aliunde ut alienum membrum a Cicerone intra 
fontis contextum insertam esse putat (p.88qq. et 12), minime 
ecomprobo. Immo et gravissima insunt signa, quibus philosophi 
nostri ratio ostentetur, et eum universa quaestione hic locus 
artissime est coniunctus. Tale signum inprimis S 29 existimo 


1) Primum id demonstravit, convenienter cum parte totius disputa- 
tionis prima. 

?) Refert annotare complura a philosopho usurpari nomina causarum 
aeternarum, vocantur naturae 'necessitale manantes aut causae cohibentes 
in se efficientiam naturalem, etiam causae fatales; pro causis fortwito 
antegressis postea dieitur aliquid serie certa (?) causarum ila casurum 
fuisse, ul ceciderit; unde cognoscitur, quantae curae ei haec disceptatio 
fuerit. 

?) Quod dicitur: causarum seriem sempilernam, v. de div. I 8125. 

offerre, locum dico, ubi de acternitate causarum agitur. Dubium 
non potest esse, quin hie plane eadem fiat distinctio causarum 
atque in $19, eademque etiam in $$ 32 et 33 atque 37, et 
quin huic notioni aeternitatis idem  atttribuatur pondus his 
locis omnibus. Non temere in $8 29 immutatur notio, sed id 
contenditur, non contra nomen fati sed coníra aeterni- 
íatlem causarum pugnari De argumento igitur, quod hoc 
loco tractetur, Stuevius erraviti): neque enim praeter prima 
verba quicquam ad 2gnavam puto rationem pertinere. Magis 
conectendi et praetereundi causa illa videtur commemorari. Nam 
quae apud Ciceronem scripta sunt: appellatur enim quidam a 
philosophis — quibusnam? nonne Epicureis? — &oyóg Aóyoc, 
cui si pareamus, mihil omnino agamus in vila, ineptissimam 
ipsius annotationem esse manifestum est; non intellexit per 
ludibrium nomen esse inditum. Eundem in $8 29 intromisisse: 
Recte genus hoc interrogationis ignavum atque iners 
nominatum est, quod eadem ratione omnis e vita tollitur 
actio, veri simillum fit et consensu cum loco modo vituperato 
et discrepantia a 8$ 31: «ec ullam adhibebat calumniam, et eo, 
quod ac. II $8 39 collata eredibile est Ciceronem ipsum e memoria 
talia adiungere potuisse. In fonte igitur, quae in S 28 leguntur, 
ita fere coepta erant: ovÓ" zuüc xoAvott ixstvog ó Aeyóutevog 
&QyOog Aóyog.  EgotóGot yàp oóvooi: tl siuaguévorv col 
iori ... et in hane periodum statim erat insecutum: "Eró£yecvat 
ó& xol ustaAAGSot, OOt6 ... 

Nomen igitur 4gnavae, quae dicebatur, rationis commemoratur, 
quod eo clarissime et brevissime significatur abhinc ad eam procedi 
Stoicorum sententiam, qua omnia necessitate effici doceant aeterni- 
tate manante eaque caeca et tam immutabili, ut nullo studio et 
labore evitari vel vinci possit. Aliquid liberius Chrysippum 
censuisse, qui inter simplicia et copulata distinxisset, quae con- 
fatalia nominavisset. Opponitur prorsus eadem ratione atque in 
$23 Carneades, cuius conelusio continetur 8 31. Evidentissime 
finitur laude 8 32: Hoc artius astringi ratio non potesl; nam 


7) Quamquam idem (p.10) in S8 31sqq. inde à verbis: si omnia 
nihil iam ad illam attinere sagaciter observavit, unde, quod coniecit 
eollegit. Sehmekelius (p.166 et 169) neque id perspexit et nomine 
illo universam Stoicorum sententiam hic significari videtur sensisse. 

si quis velit idem referre, ... nihil dicat. Postea denuo nominatur 
atque planum est hoc ideo fieri, quod nova eius repetitur sententia: 
non casu fit, quod ea per orationem obliquam inducitur (8 32: 
Itaque dicebat Carneades ... 8 33: ... censebat...). Quae 
fam copiose disserere non necesse esset, nisi Schmekelius hic 
quoque ea neglexisset. Nemo iam credat Ciceronem ex Carneade 
vel Clitomacho ita hausisse, ut reliqua per orationem directam, 
ipsius sententias, idque et in S 23 et nostro loco iteratim, per 
obliquam reddidisset. Sed aut ipse totam hane partem con- 
scripsit et Chrysippi et Carneadis sententiis ex ipsis collectis, 
aut si non ipse collegit, etiam Carneadis conclusiones ex alio 
Seriptore sumpsit. 

Arcessitur igitur a philosopho nostro contra íotum 3$llud 
genus, imprimis contra Chrysippum, Carneadis conelusio, maxima 
et gravissima videlicet ut in summo discrimine: quem iudica- 
visse mimis inconsiderate conclusam esse illam naturalem omnium 
rerum colligationem illisque respondisse: si omnia fierent causis 
antecedentibus, potestati nostrae nullum restare spatium; esse 
autem aliquid in potestate nostra, ergo non omnia fieri causis 
antecedentibus: eo refelli necessitatem fati. 

Haec conclusio plana et dilucida est, minus quae 8 32 inde 
consequi dieuntur. Coniungi videtur cum hac Carneadis 
conelusione Diodori zxegi óvrvavrov sententia: iure 
Carneadem de veritate futurorum nihil conelusisse, nempe non 
dixisse: s omne f'uiurum ex aeternitate verum est, sed sic: 
sí omnia aníecedeníiibus causis fiunt: hoc effici omnia 
colligatione naturali conserle contexteque fieri, ergo fatum con- 
firmari, illo non ita: multum enim differre, utrum aeternae 
causae (naturali colligatione) efficiant futura vera, an etiam 
Sine ea causarum aeternitate futura possint vera esse. 
Diffieilis est perspectu is locus propter notiones aeternitatis et 
naturalium causarum promiscue usurpatas. Et tenetur sententia 
Diodori aut, quod inde duxit philosophus noster, etiam futura 
aut vera aut falsa esse, et probatur Carneadis naturalis vel 
aeternae causarum  colligationis refutatio. Ita, non aliter,!) 


!) Loco nostro Sehmekelium (p. 170) complura falso interpretatum 
esse recte reprehendit Stuevius. De hac vero distinctione optime sic 
censuit (p.13): ,Re vera enim differentia non tam in eo posita est, 

interpretandum esse affirmatur 8 33, maxime his: erat hoc quidem 
verum ez aeternitate, sed causas d efficientes mom 
habebat. 

Sibi nobisque persuadere vult philosophus — id quod verum 
non esse luce clarius est — Carneadem idem voluisse ostendere 
conclusione sua, quod ipse illinc sumpsisset; testimonium esse, 
quae de praedietis Appollinis iudicavisset: 

Quae in S$ 33 subsequuntur: Quocirca, si Síoicis, qui 
omnia falto fieri dicunt, consentaneum | est. huius modi oracula 
ceteraque, quae a diinalione ducuntur, conprobare, dis autem, 
qui, quae futura suni, ea vera esse ex aeternitate dicunt, non 
idem | dicendum | est, vide, me non eadem sit illorum causa et 
Stoicorum; hi enim wrguentur angustius, illorum ratio soluta 
ac libera est, similia eis, quae ex $ 20 Ciceronis propria esse 
supra suspicati sumus, compluribus adducor causis, ne ex fonte 
putem hausta esse. Primum enim his dirimitur et disturbatur series 
argumentorum, eum initium $8 34 multo aptius accedat ad ea, 
quae haec verba antecedunt. 'Tum haec ipsa parum exhibent 
sagacitatis atque iudicii. Deinde nusquam adhue in fonte in- 
venimus Stoicos generatim nominatos, contra Chrysippum passim 
intenta erat disputatio solum, etiam in S 31, quae $ 30 succedit. 
Postremo ne id quidem omitto, quamquam, quae ad rem pertinent, 
de praedictis Apollinis antea breviter et, quantum satis sit, ex- 
posita sunt, hic tamen ad divinationem omnem -respici: vix 
addere opus est maximam esse suspicionem id a Cicerone esse 
ortum.) 

Veri simile igitur existimo in fonte, quae SS 31— 33 expli- 
cata erant, sic fere aut simili modo conclusa simulque argumen- 
tationem productam fuisse: Quodsi concedatur nihil posse evenire 
Sine causa antecedente, quid proficiatur, si ea causa mom ex 
.aeternis causis apía dicatur? 

Ad haec vero extemplo accesserunt (S 36); Nondum enim 
wlcerato serpentis morsu Philoctela quae causa in rerum natura 


utrum omnia necessitate fiant necne, sed ea, quae vera sint, utrum 
ex aeterna serie eausarum pendeant an sine hoc causarum nexu ex 
aeternitate vera esse possint intellegi." 

!) Et verba et omnis ratio huius loci $ 44 videntur imitari, imprimis 
verba: vide, ne idem dicant. 

continebatur, fore ut is in insula Lemno linqueretur? et quae 
insequuntur usque ad $838. Sed, quod dico, mihi demonstrandum 
est. Maxime igitur miror, quod hic tandem, non multo prius, quid 
Sit causa, definitur; atque nimis communis et vulgaris ea definitio 
est, cum non iam de causis omnino, sed de causis aeternis agatur: 
nempe nusquam reprehenduntur adversarii, quod neglexerint, quid 
re vera esset causa. Etiam distinctione 8 36 admodum pueriliter 
facta offendor: discipulum primis labris, ut dicitur, philosophiam 
gustantem talem instituere decet,1i) abhorret a quaestione tam 
provecta subtilique; nam, quae de Hecuba disseruntur, ceteraque 
satis sunt vulgaria. Id vero nemo opinetur philosophum hac 
arte quasi Gog.otixog rem perturbare et adversarios opprimere 
voluisse, Denique verba 8 36 modo exscripta multo melius ad 
illa S 34 quadrant quam ad ea, quae nunc apud Ciceronem ante- 
cedunt. Quae argumenta augentur eo, quod eandem reperimus 
definitionem in Ciceronis topic. $8 58— 61, id quod Stuevius p. 45 sq. 
recte monuit?): unde ille locus ortus sit,3) nihil attinet ad nostram 
quaestionem; satis est scire, Ciceronem eum undecunque ad librum 
illum conscribendum repetivisse, cum, quae ex studiis philosophis 
cognita habebat, intra praecepta rhetorica insereret. Atque quo- 
niam haec fundamenta sunt ótaAextuxzg (top. S 57), mirum esset, 
si ea non didicisset. Sed interest locum illum accuratius cum 
nostro conferre. Nam non modo ibi manifesto ad nostrum locum 
respicitur,4) sed etiam apparet utrumque ex eodem fonte fluxisse: 
habemus eandem causarum distinctionem, in topicis latius ex- 
positam, hie pluribus exemplis illustratam, cetera pro ratione 
utriusque libri. Quod vero non iudico, illum loeum ex nostro 
haustum esse, sed utrumque ex libro tertio,5) cum aliis ducor 
signis tum $ 61, ubi Argus exemplo brevius quam hie comme- 


1) Velut in top. S 60. 

3) Gerckium (1. c. p. 745) secutus. 

3) Antiochum Ascalonitam suspicantur; eed de hoc loco ego non 
ausus sim certa confirmare, nempe admodum communia sunt praecepta: 
causarum quidem eandem distinctionem iam apud Platonem (Phaedo 
p. 99 B) legimus. 

^) Maxime 8 59: Ex hoc genere causarum ex aeternitate penden- 
tium fatwm a Stoicis nectitur. 

5) Ciceronem librum de fato rursus evolvisse non nego, sed ex 
eo solo illum locum haustum esse improbabile est. 

morato pergitur: A6 cum ín Aiacis navim crispisulcans igneum 
fulmen iniectum est, inflammatur navis necessario. Nemo infitias 
ibit Graecum exemplum fontis Graeci indicium esse; atque qui sio, 
ut eo loeo fit, causas tractavit, ei tali quoque exemplo opus erat: 
idem vero, cum Ciceroni videretur cum reliquis, quae nostro 
contextu docentur, male convenire, in libro de fato omittere 
constituit. Nobis autem inde colligendum est Ciceronem alium 
habuisse librum, unde hanc causarum definitionem afferret. Quod 
vero de nostro loco conicio, eo probabilius fit, si ille topicorum 
locus e memoria!) conseriptus est (quoniam inde sequeretur 
Ciceroni optime notam fuisse hanc definitionem). Ergo in 
disputatione philosophi nostri de fato instituta hanc 
causarum definitionem non fuisse persuasum habeo. 

Restat, ut de 88 37 et 38 addamus his ad finem perduci, 
quam saepius explieavimus, philosophi nostri disceptationem. 
Propulsato exspectatione acrius Epicuro tota haec pars illa ipsa 
disceptatione concluditur (S 38): T'ewebitur igitur id, quod a 
Chrysippo defenditur, omnem enuntiationem aut veram aut falsam 
esse; ralio ipsa cogel et ex aeternitate quaedam esse vera 
ei ea non esse nexa causis aeternis el a fati necessitate 
esse libera. 

Sie philosophus ipse, quae voluerit demonstrare, partitur et 
comprehendit; nos hane eius alteram partem ita dividere 
possumus, ut priore usque ad S 25 omnino motus voluntarios 
animorum defendi statuamus, altera longiore et difficiliore 
(S8 13—14, 17—19, 28—33, 34, 36—38) simul obtineri Chry- 
sippi de enuntiationibus sententiam (88 13—14, 17—18) et re- 
pudiari aeternitafem causarum sive necessitatem fati (88 19, 
28— 38). In utraque autem summam Carneades habet auctori- 
tatem, qui quasi socius ad decertandum advocatur, priore ad 
defendendos motus voluntarios, posteriore ad reiciendas causas 
aeternas. 


$$ 39—45 ad mores pertinere censuit Schmekelius (p.166 
et 180 sq.). Sed postquam primam partem eo spectare vidimus 


!) Cf. top. $85: de hae parte (88 585qq.) equidem id crediderim, 
non minus de S8 34—36 libri nostri de fato, ipsorum horum locorum 
et similitadine et dissimilitadine commotus. 

eodemque referendas esse S8 21— 25, a principio vix concesseris 
etiam hac parte universa eandem rem tractari. Atque quae huius 
partis servata sunt, nil tale indicant; de perditis vero nisi ex eis, 
quae exstant, non licet iudicare. Mores enim nusquam tanguntur 
nisi intra conclusionem S 40 relatam, ubi non sua causa eos 
commemorari sed, ut conclusio, quam integram describere necesse 
erat, plena sit, inde apparet, quod ad hane conclusionis partem 
postea nusquam respicitur.!) Sed haec assensionum tantum 
causa introducitur, de quibus in S 41sqq. agi manifestum est: 
eae vero ipsae non per se tractantur, sed ideo adhibentur, ut 
earum ope conciliatio fiat inter adversarios. Cum enim 
de his talia Chrysippus docuisset, ut posset videri quodammodo 
studuisse fati vitare necessitatem, quamquam non omnino fatum 
esse negaverat, philosophus Chrysippo tanquam arbitro hono- 
rario utitur (S8 39): nempe hunc, cum veterum philosophorum 
alteri sensissent omnia iia fato fieri, ut id fatum vim necessi- 
tatis afferret, alteris sóne wllo fato esse animorum motus 
voluntarii visi essent, (tanquam  arbiélirum | honorarium 
medium ferire voluisse, sed applicare se ad eos potius, 
qui mecessitale motus animorum liberatos velint ...  Pergitur 
(8 40): Atque hoc, si placet, quale sit, videamus in as- 
sensionibus ... Eas enim veteres dllà ... Qui autem ab 
4s dissentiebant ... Sine dubio hic annuntiatur, quid huie 
parti propositum sit. Et ilico incipitur collatio et comparatio ad- 
versariorum, qui sibi opponuntur eo consilio, ut adhibita Chrysippi 
de assensionibus sententia paulatim placentur demonstrando (8$ 44) 
utrosque patefacta atque explicata sententia ad eundem: venire 
exitum: ergo verbis eos non re dissidere. 

Inde pro certo id sequitur, fieri non posse, quod Stuevius (p. 56) 
voluit, ut S8 41—45 alius auctoris concedamus esse atque S8 39 
et 40: artissime cohaeret tota haec pars, atque si 8S 41— 45 
Antiochi Ascalonitae prae se ferunt rationem, de 88 39 et 40 
idem censendum est. Id vero recte Stuevius sensit nullo modo 
fieri posse, ut hane partem ex Carneade vel Clitomacho haustam 


!) Ceterum nihil proficiat, quae Schmekelius (p. 177 sqq.) complura 
de hac parte magis de suo confinxit quam inde explicavit, singillatim 
refutare. Id solum notandum est brevius quam debebat ab eo (p. 180 
ann. 3) sententiam Gerckii (cf. p. 4sq.) attingi et repudiari. 

esse assentiamur Schmeckelio. Nam etiamsi nonnulla ex $ 44, 
inprimis illa verba, quae Antiochum indicant, ut a Cicerone 
adiecía, demi possent, id quod nequaquam concedo, tamen re- 
linquitur omnis philosophandi ratio huius partis: ea vero talis 
est, ut illis verbis id tantum breviter significetur et comprimatur, 
quod hac parte tota efficitur. Ut notos homines ex habitu solo 
et figura vultu oculisque non conspectis procul agnoscimus, ita 
omnis ratio huius partis Ántiochum sapit; illa vero verba: 
verbis eos, mon re dissidere quasi oculi philosophi!) putandi 
Sunt; vix minus certum sunt indicium quam nomen eius ipsum. 

Sed insuper alia afferre possumus documenta: nam maximi 
ponderis est consensus sententiarum quam plenissimus inter hanc 
partem et ac. II 88 37— 39 (et S 30) intercedens:?) ea Antiochi 
esse nemo infitiatur: ergo haec quoque Antiochi esse necesse est. 
Omnino autem dici potest Ciceronem Antiochi libros non minus 
saepe ad  conseribendos suos  assumpsisse quam  Clitomachi. 
Postremo nulla alia coniectura declarari possit auctorem huius 
disputationis et Carneadem et Chrysippum sequi?) atque venerari. 
Nam nos, quoniam partes antecedentes ex Carneade non 
fluxisse ostendimus, nihil impedit, quominus eidem red- 
damus Antiocho, una quidem sublata difficultate: primo enim 
admiratione affieimur, quod, postquam antea quasi pugnatum est 
in Chrysippum, idem subito arbiter honorarius nominatur: quae 
inter se pugnare philosophus ipse videtur sensisse et ob eam 
causam in S 39 haec interposuisse: dum autem verbis utitur suis, 
delabitur in eas difficullates, wt mecessitatem fati confirmet àn- 
vilus: haec, nisi ea ratione scripta esse intelleguntur, absurda 
sunt; sic vero ea ipsa signa putem, quae antecedunt, partes ab 
eodem auctore compositas esse atque hane postremam.) Et 


1) Cf. ac. 1 817 et de fin. IV, unde orta sunt ac. II 8.15 et de 
nat. deor. I S 16. 

3) Eadem nituntur sententia de fin. V 8 36 et 39: huius quoque 
loei auetor Antiochus est. 

5) Cf. etiam ea, quae supra de S 25 suspicatus sum (p. 20 adn. 1). 

*) Meminisse oportet, ubi vehementius in Chrysippum ineurritur, 
id & Cicerone ipso fieri (8 7 [laquei — de or. I $ 43] 812 88 15—16); 
8$ 21 autem cum S 38 comparanda est. Omnino vero ab Antiocho ipso 
lenius et placabilius dimicatur: passim (inprimis 88 31 et 38) probat, 
quae probare potest. 

nunc ne id quidem praetermiserim, in S 39 verba quaedam 
videri respicere ad singula nomina prius usurpata et fortasse 
etiam ad quasdam partes, voluntarios dico motus animorum, et 
postea: qui mecessitate motus animorum liberatos volunt ad 
S8 23— 25, ad 88 285sqq.: qui censerent omnia ita fato fieri, wt 
id falum vim mecessitatis afferret. Idem tandem quam maxime 
videtur confirmari consensu nominum et argumentorum $ 9 cum 
86 41 sqq. 

Qui vero factum sit, ut in prooemio Cicero huius partis 
mentionem non faceret, complures cogitari possunt causae: quarum 
una est eum, eum illud conscriberet, in fonte perlegendo nondum 
usque eo progressum fuisse: prooemium videlicet ante hanc 
partem compositam exaratum esse inde sumo, quod tum nondum 
Sciebat se quaestionem regi ÓvrarGv ante enuntiationes, ut 
dieit ipse, esse tractaturum. Aut Cicero, eum partes disputationis 
enumeraret, eas íantum ratus est partes esse, quae a proposito 
exordirentur (S 4): nempe quaestionem z;regl óÓvratov, cuius 
initium quodam modo fit proposito (S 13), ut partem propriam 
numerat; nostra vero earet eiusmodi proposito. 

Utcunque autem haec res se habet, certe omnes eae diffi- 
cultates facilius possunt tolli quam concedi ipsum Ciceronem 
hane partem aliunde assumpsisse: nam et ratione argumen- 
tandi et rebus optime cum antecedentibus coneinit, 
atque si non ex eodem libro esset sumpta, necesse esset conicere, 
in altero illo libro omnino talia antea esse exposita, qualia 
partibus nostris prioribus disseruntur, quoniam aliter haec pars 
non potest intellegi. 

Atque de ratione quidem argumentandi id facile animad- 
vertitur, 88 418qq. ab Antiocho Chrysippi conclusiones prorsus 
eodem modo explanari et recenseri et inde, quae ipse sentiat, 
duci atque 88 17 sq. 23 sq, 31 sqq. maxime vero consimiles 
esse SS 13 et 14 atque SS 44 et 45, quin etiam universam argu- 
mentationum compositionem concinere. 

Ad sententiarum autem consensum probandum non- 
nullos ex 88 39—45 locos exsceribam. In $8 40 conclusione, 
fortasse Carneadis, relata dicitur: Quod cum «vitiosum sit, pro- 
babiliter concludi putant non omnia fato fieri, quaecunque fiant. 
Pergitur ilico (S 41): Chrysippus autem, cum et mecessitatem 

émprobaret et mihl vellet sine praepositis causis evenire, causarum 
genera distinguit, wt el necessitatem  effugial et retineat fatum. 
Miramur primo, quod illa conclusio non eadem ratione atque 
in $ 32 (et 8 23) collaudatur: sed huic parti aliud subest con- 
silium; ea igitur neque probata neque improbata Chrysippi ap- 
ponitur sententia, ne ea quidem inimice opponitur, deinceps huius 
conclusio maxima cum benevolentia disseritur aut defenditur, sed 
itia, ut simul satis multum illi, qua fatum esse negatur, con- 
cedatur: 8 42 Quam ob rem, qui i(a fatum introducunt, ut ne- 
cessitatem adiungant, in eos valebit illa conclusio; qui autem 
causas aniecedenies mon dicent perfectas meque principales, im 
eos nihil valebit. 'Tum relata argumentatione Chrysippi in $ 44 
ostenditur exceptis eis, qui negent assensiones anteire visa, ceteros 
re consentire, etiamsi fati nomine differant: nam utrosque 
concedere «onm fieri assensiones sine praecursione visorum; Chry - 
Sippum dixisse assensconis proximam et continenlem causam, esse 
én viso positam, non dixisse eam causam ad adsentiendum 
necessariam esse, ergo 8i dicat omnia fato fieri, non dicere velle 
omnia causis mecessarüis fieri; illis quoniam concedant nihil fieri 
sine praegressione causae, si hoc idem sit atque omnia fato fieri, 
confitendum esse fato omnia effici. Confecta est haec senten- 
tiarum disceptatio et conciliatio 8 44, quantum quidem cum 
assensionibus coniungitur, deinde breviter (S 45) omnino ad casus 
vitae prospicitur et eadem ratione sententiae inimicae conferuntur 
et comparantur. Dubium non est, quin non multa perierint,!) certe 
non de ipso argumento Habemus, quae Antiochus ipse 
sensi, ea sane, quae Chrysippo et adversariis eom- 
munia esse dicit, nihil fieri sóne causis amlecedenlibus, eas 
autem «on esse necessarias (S 44); quibusdam n rebus causis 
anlegressis àn mostra tamen esse poteslate, wt illa aliter eveniant, 
quorum causae fuerint (8 45). Hac disceptatione ipsius philosophi 
continetur sententia, si concedimus eum consilio et voluntate, quae 
legimus, eonseripsisse. Illi, quorum conclusionem in S8 40 rettulerat, 
negabant fato assensionibus adhibito necessitatem ab his posse 
removeri, ipse docuit, Chrysippi ope, hoc fieri posse. 


') Signum id quoque sit, quod 8 45 de potestate nostra agitur; 
satis demonstratum est liberam voluntatem totius disputationis quasi 
fundamentum, principium et finem esse (cf. etiam ac. II 8 39). 

Facile cognoscitur hiec nomine fati simili ratione neglecto 
eodem consilio contra necessitatem pugnari, quo antea contra 
aeternitatem causarum. Deinde id perspicuum esse puto, huic 
parti toti eandem subesse distinctionem atque SS 9, 19, 
23sqq., 315sqq: nihil posse evenire nisi causa ante- 
cedente, interesse autem inter causas aeternas naturae 
necessitate manantes ($19) vel principales et fortuito 
antegressas vel proximas!) causas. 

Ut igitur haec tertia et sine dubio postrema pars eius dis- 
putationis sit, cuius primam et alteram supra perlustravimus, ea 
mihi ab illarum universa ratione nequaquam abhorrere, immo 
optime concinere videtur, maxime cum altera parte et $38. 
Partes vero omnes rationem Antiochi Ascalonitae ela- 
rissime prae 8e ferunt; omnes in idem intentae sunt consilium 
argumentationis eandemque exhibent quaestionis disceptationem. 

At restat, ut de 88 46—48 pauca addam, quas adhuc reposui, 
quia non ex Antiocho haustae sunt, sed & Cicerone ad- 
iunctae: hoe loco 88 21— 23 simili ratione imitatus est atque 
paragraphis 26—28 paragraphos 17—19. Eisdem fere plenae 
sunt offensionibus, inprimis S 46, cuius paene singulae voces 
discipulum et oratorem ostentant, non philosophi gravitatem et 
brevitatem. Quam puerilia et iocularia haec sunt: awt num 
sortiuntur inler se, quae declinet, quae non? aut cur minimo 
declinent intervallo, maiore non? aut cur declinent uno minimo, 
non declinent duobus aut iribus? oplare hoc quidem est, mon 
disputare. Ad ea vero, quae proxime antecedunt: aliam enim 
quandam vim motus habebant a Democrito mpwlsionis, quam 
plagam ille appellat, a te, Epécure, gravitatis et ponderis, 
conferas S 22: Sed Epicurus declinatione atomi vitari necessitatem 
fati putat, | Itaque tertius quidam motus oritur exira pondus 
et plagam ..., momenta scilicet Democriti! Erravit Cicero 
prorsus oblitus argumenítationis SS 22 sq. et 18! Non aliter de 
S47 et 48 iudices: omnia ex altero repetita sunt loco, partim 
dilatata, partim aucta, velut haec: in S 23 dicitur: etiamsi sit 
aiomus eaque declinet, in S 48 scripsit Cicero: nam ut essent 
atomi, quas quidem esse mihi probari nullo modo potest. 


') Nomina causarum $ 19 omnia ad Chrysippum accommodata sunt. 
ES 

Interrogatur, cur Cicero hanc partem adiunxerit. Equidem 
ita sentio: orator perorationem desideravit verbosam; aptissima 
occurrit in Epicurum invectiva,!) quam omni ornavit arte rhetorica. 
Ergo post S 48, quae perierunt pauca, non iam ex fonte erant orta. 
Nam quaestionem ipsam absolutam esse primis S 46 verbis ipse 
dicit: hoc modo hanc causam disceptari oportet. Nescio an inde 
quoque, quod hic quodammodo indicat se ad finem fontis pervenisse, 
argumentum possit sumi, cum in 8$ 39 eiusmodi nihil inveniatur, 
Ciceronem ibi eundem atque antea secutum esse auctorem. 


Constat igitur, quantum quidem adhuc repperimus, disputa- 
tionem Antiochi tres habuisse partes: quas restituere conati 
sumus et, quantum fieri potuit, a Ciceronis interpolationibus, ut ita 
dicam, purgare et ostendimus, quae qua ratione mutavisset aut 
eorrupisset. Sed nondum plane confecta res est, quoniam initium 
disputationis Ciceronianae mutilatum est: interrogare oportet, quae 
de parte amissa possint conici. Atque unum quidem vestigium 
eius intra ipsum libellum nostrum relictum est, in 8$ 40, ubi 


dicitur: ... videamus in assensionibus, quas prima oratione 
iraciavi, eodemque videtur respicere 8 42: ... hanc habet 
rationem, ... quam dudum diximus. Inquirendum est, utrum 


Ciceronis illa pars et haec verba propria sint an ex fonte hausta. 
Priusquam id diiudicemus, alia necesse est colligere vestigia. 
Traduntur enim apud posteriores scriptores complura ex illa 
deperdita nostri libelli parte fragmenta, composita post alios a 
C. F. W. Muellero. Quorum manifestum est ad locum a Cicerone 
ex Posidonio assumptum ea pertinere, quae apud Aug. de civ. 
Dei V 2 ex libro de fato citantur: eis, quamquam satis pauca 
sunt, supplentur et declarantur 88 5 et 6. Versus quoque ibidem 
V 8 ex Cicerone repetiti, quia clarissime rationem primae partis 
prae 8e ferunt, quae est de contagione rerum, de dissimilitudinibus 
ipsarum snentium hominum ex causis naturalibus factarum,?) huc 
referri possunt: sed id non licet decernere, num ex fonte sint hausti,?) 


1) In quem iam prius de nat. deor. I SS 67 sqq. invectus erat. 

3) Inprimis ex locorum natura et caelo (S87sq.) — quali ... 
Iuppiter ... lustravit lumine terras. 

3) Chrysippum versus ita adhibuisse constat; videri potest ex 
locis à Gerckio (Chrysippea p. 714 sqq.) collectis. 

quod fleri certe potuit,f) quamquam in disputatione reliqua nusquam 
versus invenimus, Sed quod Schmekelius, qui (p. 163) hos attulit 
versus, efiam initio cap. IX Augustinum ad nostrum libellum 
respicere suspicatus est, non adstipulor: soli enim nominantur 
libri de divinatione et de natura deorum, et verbis ipsis a 
Schmekelio adhibitis?) suam Augustinus profert sententiam, quo 
consilio ductum Ciceronem hos libros conseripsisse censeat. Itaque 
ad recuperandam nostri libelli partem amissam inde nihil sumi 
potest; aptissima vero sunt, quae deinceps ab Augustino disseruntur, 
argumenta ad quaestionem nostram universam melius perspiciendam, 
quoniam ille de eadem re acutissime et diligentissime disputat. 
Ad ipsum vero contextum de fato libri ultima eiusdem capitis 
(V 9) verba spectant, ubi denuo, ut passim ubi doctissimi viri, 
qui habetur, sententiae commemorantur, nomen Ciceronis appellatur 
(nam et illud, quod idem Cicero concedit ...), qui quidem locus 
ideo nihil novi affert, quod illa pars libelli ipsa superstes est. 
Progrediamur ad locum a Servio ad Verg. Aen. III 376 
traditum. Chrysippi eo contineri fati definitionem mihi per- 
suasum est: hoc, eum apertum sit eam Antiochi non esse, a principio 
e ratione opusculi nostri probabile est; nam eius non erat, ut 
prioris libri de divinatione, Stoicorum sententiam per se ipsam 
ita et ea mente describere, ut postea, libro altero, refutaretur; 
itaque non eoncedam Ciceronem ipsum, quae ex Posidonio (de 
div. 1125 sqq.) didicisset, hic mutatis verbis reddidisse; sed, 
quoniam in Chrysippum intenta est omnis disputatio, prioris certe 
quaestionis, necesse est huius relatam fuisse definitionem, Fieri 
autem potuisse, ut tam breviter referretur, inde apparet, quod 
Cicero (S 4) dicit contra propositum disputari (v. p. 18). Sed ut 
tanta fiducia, quod conicio, obtineam, similitudine horum verborum 


! Nam aptiores sunt quam versus in libros de div. magna vi 
infersi. Fortasse eis Chrysippi sententia illustrata erat. Etiam $8 7 sqq. 
de naturis hominum disputatur. 

3) Hos Cicero ita redarguere nititur, ut non existimet ali- 
quid se adversus eos valere. nisi auferat divinationem et 
postea: In libris vero de divinatione ... oppugnat praescientiam 
futurorum. Hoc autem tolum facere videlur, ne fatum esse 
consentiat ... Putat enim concessa scientia futurorum ita 
e88e consequens fatum, uL negari non possit. 

cum definitione a Gellio tradita adducor, qui VII 2 dicit: Fatum 
est, inquit (scilicet Chrysippus), sempiterna quaedam et indeclina- 
bilis series rerum et calena volvens semet ipsa sese et émplicans 
per aeternos consequentiae ordines, ex quibus apta mexaque est. 
lpsa autem verba Chrysippi, quantum valui memoria, ascripsi, 
wt, si cu meum istud interpretamentum videbitur esse obscurius, 
ad épsius verba animddvertat. In libro enim xtQl xgorolag 
quarto siuaguévgv esse dicit gvouxrv tviwa ocrvva&w vóv 
0Acr i& àiólov vàv érégov col; £vépoic àxaxoAovtüosvtov 
xal uttaxoAovuéror!) Gzagafárov ov6gc tijg voiuxotgc 
ixuxAoxnüc. Sine dubio utriusque, et Gellii et Antiochi, intererat 
vulgarem tritamque definitionem Chrysippi afferre; talis haec 
fuisse videtur. Cum prima autem, quam habemus, libri de fato 
parte, quoniam ad conerionem vel (de fato S 7) contagionem 
rerum pertinet, haud male convenit, qnod hac definitione fatum 
describitur esse qgvoiux5v tiva OUvra&iww vOr O0AOv: quasi 
Bentiens se voce conerionis usurpata rG&tog notionem omisisse 
Cicero addidit: quae suo ordine et lege variatur.?) Ciceronis 
verbis per aeternitatem redditur &5 &iólov, extremis: ?ía (amen, 
ut ipsa varietas habeat aeternitatem exprimuntur azapa- 
Bárov ovo9g t9; toicétgg ÉxixrAoxZs; reliquis denique verbis: 
se invicem lenens, quae ... variatur nemo iam infitias ibit 
Cieeronem transtulisse Chrysippi vd» étépovr tolg étéQotg 
éxaxoAovÜovrvto» xol uttaxoAovuévorv. Id vero, quam 
diffieile sit Graeca illa in Latina convertere verba, optime 
cognoscitur collato Gellii, quod supra attuli, enterpretamento. 
Maximi tandem ponderis id quoque censeo esse, quod et haec 
definitio et, quam ex 88 7 sqq. novimus, refutatio bipertitae sunt: 
nempe concinit cum priore definitionis parte (sivou qvouxyr 
tiva Gvvta&iv vOv OAÀov) quod 87 dieitur: primum de ipsa 
contagione rerum  respondeamus; atque ea, quae SS 8—10 


1) 'Craditum MEAIIOAYMENON ita emendavit Kumanudes; 
Zeller éwuinAexouévov, Usener uy &nxoAvouévov (cf. Hertz ed. mai. Gell.I 
p. 379; Gercke, Chrysippea p. 714). 

*) Id quod eo maioris debet momenti esse, quod ex locis a 
Stuevio (p. 16) collectis, inprimis de nat. deor. II 8 19 et de div. II $ 19, 
apparet Ciceronem vocem ordinis in convertendis nominibus Graecis 
alibi non consuevisse adhibere. 

demonstrantur vel refutantur, multo certius continentur verbis 
Graecis: a&zagafárov ovong tüg touxUtgs ixuxAOxSc!) quam 
incertissimis Latinis: reliqua postea persequemur; ubi Cicero, quia 
libere Graecum propositum transtulerat, ipsa suae definitionis 
verba non potuit repetere. 

Quae vero idem Gellius brevi post (VII 2, 15) ex libro 
nostro affert: Chrysippus aestuans laboransque, quonam pacto 
explicet et fato omnia fieri eli esse aliquid in nobis, iniricatur 
hoc modo Ciceronis esse verba puto vehementius Chrysippum 
vituperantis; parum concinunt eum $8 395sqq.  Probabilius quam 
eum loco modo tractato haec coniungenda sint cum & 40 as- 
Bensionibus. Quoniam hoc loco legitur assensiones prima oratione 
iractatas esse, necesse est hoc quaestionis initium perisse; neque 
vero credo initio disputationis Antiochi id factum fuisse: nam de 
assensionibus, quantum quidem ad disputationem suam referre 
potuit,?) admodum copiose agit 88 39 sqq. Vix potest cogitari 
de eisdem ab illo iam antea accuratius esse disputatum, scilicet 
non de ipsis, sed ita, ut ad hanc quaestionem relatae essent; 
nam id nemo ópinetur, de notione et natura earum initio esse 
actum et hic tandem eas cum quaestione ipsa coniungi. Quid 
enim esset assensio, definire neque huius quaestionis erat et ab 
Antiocho in eo libro erat expositum, ex quo Ciceronis ac. II $ 30 
et 88 37—39 haustae sunt. Accedit, quod equidem nullo modo 
possum concedere eam partem, qua fundamentum totius disputa- 
tionis libera voluntate quam acerrime confirmata iacitur, aliam 
antegressam esse, minime de assensionibus, de quibus agere nisi 
re satis patefacta et demonstrata hominis vere philosophi non 
potuit esse. Ergo Cicero sive quae ex ipsis $8 39 sqq. cogno- 
verat, Sive ea sola, quae ex illa altera Antiochi disputatione, 
unde academiea exsceripserat, non multo antea didicerat, aliquo 
modo prima oratione tractavit, simili modo, quo de div. I $88 18qq. 
quaedam occupavit, quae ipse ex libris postea accuratius exscriptis 
collegerat, aut quo modo saepius postea ad argumenta libris de 
natura deorum explanata respexit. Fortasse igitur verba illa a Gellio 
tradita omnino prima fuerunt disputationis de fato, tum assensiones 


1) Cf. p. 12. 
3) Cf. Plut. de Stoic. rep. eap. 47 et ac. II 37—39. 

erant tractatae, et sic ad primam Antiochi partem pervenit, cuius 
initium illud propositum erat, quo quid sit fatum describitur, 
quocum aliqua ratione versus Homerici erant iuncti. Universam 
de fato sententiam Chrysippi etsi breviter comprehensam initio 
disputationis expositam fuisse, ut Schmekelius (p. 165) iudicavit, 
equidem non credo. Quae denique Macrobius Saturn. III 16, 3 8q. 
narrat, quomodo cum quaestione de fato ipsa cohaereant, ego 
non possum videre. Quoniam autem vix dubium est, quin ea re 
vera ex Ciceronis de fato libello exscripta sint, aut prooemii 
initium fuisse suspicor, aut, id quod multo veri similius puto, 
alicubi primae orationis stetisse: erat fortasse iucunda hae nar- 
ratiunenla in quaestionem introductum (simili via atque exempli 
gratia de invent. IT, 1 8qq9.); simul ita Hirtii elegantissime captabat 
benevolentiam, viri sibi amácissimi et his studiis, in quibus Cicero 
a pueritia vixerat, dediti (S 2), et ostendere poterat, quaestionem, 
quam suscepissent, obscurissimam et implicatissimam | (Gellius 
VII 2, 15) paucorum hominum esse. 

Haec fere de fragmentis mihi erant dicenda: mea igitur 
sententia multo plurimum ad quaestionem nostram fati illa de- 
finitio Chrysippea affert, quam Servius exscripsit: quam ad primam 
disputationis, quae exstat, partem referendam esse supra exposui, 
nec minus versus Homericos ab Augustino traditos; de Aug. V 2 
idem per se consentaneum est. Ex ceteris id sumam, Ciceronem 
prima oratione de difficultate et obscuritate rei (cf. de nat. deor. I 1) 
verba fecisse, inprimis etiam de Chrysippo, quem nihil expedivisse 
ostendit, cum simul aliquo modo assensiones tractaret: utrum non- 
nulla !) aut ex prooemio qualicumque, quod Antiochum disputationi 
suae praeposuisse probabile est, adhibuerit,7) aut a Carneade 
argumenta contra Chrysippum repetiverit, an plane suus fuerit, 
pro certo diiudicare non iam licet. 

Perisse igitur constat praeter initium primae, quam vocavimus, 
partis disputationis introductionem illam Ciceronis descriptionemque 
et explicationem assensionum; quae quanta fuerit ignoramus. Alias 
partes excidisse nulla adsunt testimonia, ne suspiciones quidem: 
quoniam enim minime probabile est in disputatione Antiochi 

!) Certe non omnia; nam quae Gellius tradit, consentiunt cum 


87, 812, 88 15—16 (aestuans S15), minime cum 8 39. 
*) Cf. ac. II 88 13—18. 

primam illam de moribus et libertate voluntatis partem aliam 
antegressam esse, qua de fato ipso quaereretur,!) neque postea 
ad refutandum Chrysippum aut Stoicos a Cicerone aliunde argu- 
menta addita sunt ad ipsum fatum pertinentia neque scimus ex 
libris eius?) locum praeter ac. II 8$ 37—39 ad quaestionem 
nostram spectantem, qui ei in memoriam redire potuerit, nulla 
cogimur causa, ut id suspicemur.3) 

Itaque de ÀÁntiochi disputatione perpauca, de exordio Ciceronis 
nonnulla amissa esse censeo. Num ea sufficiant, quibus complures 
compleantur paginae, ego non audeo decernere. 


Quae adhuc de fonte et compositione libri de fato in- 
venimus, cum valde dispersa sint, breviter comprehendam. 
De fonte demonstravimus librum Antiochi Ciceronem secutum 
esse, atque ita, ut non solum singula argumenta inde sumeret, 
sed universam deseriberet argumentationem ordine totius disputa- 
tionis servato; quod semel ordinem vitiose mutavit, eo non in- 
firmatur, quod dicimus, immo quam maxime fulcitur, quoniam, quae 
eo ortae sunt, discrepantiae a Cicerone non sublatae sunt. Intra 
contextum autem huius disputationis e fontibus, unde brevi 
antea hauserat libros de divinatione, nonnullos locos 
interiecit, plerumque parum apte, ex Posidonio ea, quae 8 7 
antecedunt, ex Panaetio (vel Clitomacho) $8 15—16 et non- 
nulla ex $811—12. Postremo, quae ipse elaboravit, enumero: ut 
veri simillimum duco, ,exordium, certe perorationem disputationis 
(SS 46 sqq.), quam ad 88 22—23 adaptavit, et $8 26—28, quibus 
SS 18sqq. imitatus est, denique 88 34—36 e memoria videtur 
inseruisse. De compositione vero, quae apparuerint, et ordine 
argumentorum eum complecti volumus, praestet non iterum Ciceronis 
partes, sed Antiochi enumerare, quoniam de illius partibus propriis 
satis dictum est. "Tres partes continebat Antiochi disputatio: 
primae propositum erat Chrysippi illa definitio fati de conexione 


1) Ne eoncedam de diversis philosophorum, qui ante Antiochum 
fuerunt, sententiis antea actum fuisse, prohibeor $ 39. 

?) Conscriptis et editis scilicet, non propositis tantum (ut de 
div. I1 19): ceterum Carneadis refutatio ipsi disputationi nostrae inest. 

3) Quamquam de Cicerone ipso, cum notum sit, quantas ambages 


et digressiones facere consueverit, non plane liquet. 

vel contagione rerum: ex aeternitate omnia naturalibus causis inter 
8e conexa esse ei immutabilem esse hunc ordinem causarum aeter- 
narum; respondebatur primum de contagione rerum ipsa (S 7), tum 
de immutabilitate causarum (88 88qq.), neque vero in universum 
disputatio fiebat, sed ad dissimilitudines solum spectabatur, quae 
essent in naturis hominum: nasci sane homines natura dissimiles et 
alios ad alia propensiores propter causas naturales et antecedentes, 
at nostrarum voluntatum atque appetitionum causas naturales et 
antecedentes non esse, immo in nosíra potestate esse, quae ex 
naturalibus causis innata essent, vitia vincere et exstirpare. Cum 
haec ad mores (7806) spectaret, altera pars plane Aoyuxy, erat; 
ei proposita erat Chrysippi de enuntiationibus conclusio: iure 
Chrysippum defendisse omnem enuntiationem aut veram aut falsam 
esse; sed quod inde sequi docuisset omnia fato fieri, non posse 
probari; neque vero Epicurum rectam invenisse viam, qua ex 
his angustiis posset effugi, cum sine causa atomos declinare 
dixisset: nullum sine causa motum esse, Ergo non ab Epicuro 
praesidium petendum esse in Chrysippum, sed a Carneade, qui 
recte id tantum defendisset — hoc loco pars altera prima nititur 
— voluntatis nostrae non esse causas externas et antecedentes; 
non omnino sine causa, at sua tantum matura moveri animos 
nostros (SS 21— 25). Ita decertato Chrysippi et Epicureorum 
certamine, nentro illorum omnino probato, Epicuro plane improbato, 
Carneade ad auxilium advocato, primum obtinebatur Chrysippi 
de enuntiationibus sententia, etiam de futuris (S8 13 —14, 17—18), 
tum vero propulsabatur, quam ille inde concluserat, necessitas fati 
aut aeternitas causarum: concedendum esse nihil sine causis fleri, 
ab interesse inter causas aeternas naturae necessitate 
manantes et inter causas fortuito antegressas: illa 
causarum aeternitate homines libera voluntate spoliari 
ei necessitate fati devinci: ergo aeternitatem causarum 
tollendam esse; ita omnes enuntiationes, eas quoque, quae in 
futura prospicerent, veras quidem esse ex aeternitate, causas vero 
non habere ex aeternitate manantes (88 18—19, 28—38). Tertia 
denique parte pro consuetudine sua adversarios inter se 
conciliare conabatur Antiochus!): nitebatur haec quoque partibus 


') De hae parte non opus est singula repetere argumenta (cf. p. 31 8q.). 

antecedentibus; nam sine illa distinctione neque stare neque in- 
tellegi potest utrumque posse teneri et nihil fieri sine causis et 
esse aliquid in potestate nostra: sic quoniam omnes et nominum et 
sententiarum reliquas differentias neglegebat, iudicare ei licebat: 
verbis eos, non re dissidere. 

Haec est dispositio par&um. Nunc etiam rationem, qua 
tota argumentatio instituta et constructa sit, quippe qua 
clarissime universum Antiochi philosophandi genus contineatur, 
breviter adumbrabo. Et in prima et in altera parte quaestionis 
initium a conclusionibus Chrysippi factum est: tum contra eas 
disputabatur, sed ita, ut rursus aliorum opponerentur philosophorum 
sententiae; discernebatur deinde, quae ex singulis probanda essent, 
quae improbanda, etiam ex Chrysippo  Apertum enim est, 
non ideo maxime susceptam esse disputationem, ut 
Chrysippus propulsaretur et refelleretur, quamquam, cum 
Antiochus ipse liberam esse voluntatem sentiret, in eius con- 
elusiones intendenda erat, sed ut inveniretur, quid re vera 
de fato esset iudicandum. Id autem fiebat disceptando: modo 
probando, modo reiciendo ex omnibus sententiis aut 
potius ex Carneadis et Chrysippi contrariis, suam eligebat et 
concinnabat. Ita er obtigit, ut conclusionem illam plane ab- 
surdam conglutinaret, esse quaedam vera ex aeternitate, causas 
vero ex aeternitate manantes non habere, priore parte Chrysippi 
defendens de enuntiationibus sententiam, posteriore Carneadem 
secutus. In S8 25 utramque sententiam consertam et commixtam 
esse supra (p.19) ostendi. Quoniam vero neutram plane im- 
probavit, neutri prorsus assensus est, ad rem absolvendam 
opus ei esse videbatur demonstrare etiam ipsos adversarios 
nominibus tantum differre, re congruere. Talis philosophi est 
potius aliorum interpretari!) et versare sententias, interdum etiam, 
Bi opus erat, vi torquere et mutilare, quam audere de suo suam 
profiteri: de SS 39 sqq. nihil necesse est addere; eadem ratione 
S8 32sq. Carneadem ad suam sententiam deducit, simili 8 17 


!) Etiam de 8 8: quoniam igitur, inquit, tantum natura a natura 
distat ... 89: Haec disserens, qua de re agatur ... non videl. nune 
dubium non sit, quin his non impediatur, quo minus primae parti illa 
brevis conelusio Chrysippi proposita fuerit; explicatur ab Antiocho et 
dilatatur (conferas 88 41 et 42). 

Diodorum; sic in Carneadis sententiam naturam Stoicorum infundit; 
eadem sollertia contentionem Diodori et Chrysippi composuit, cum, 
quia in hunc locum (S 13) convenit, divinis praedictis ipsa con- 
iraria ratione usus est atque in S 33, ubi aptum erat Carneadi 
astipulari illis diffidenti. Nunc non iam mireris, quod in 3 25 
cavet, nc omnes se physici irrideant, quod (33 43—44) Carneadem 
et Chrysippum, quasi patronos et fontes suae sententiae, idem 
sentire docet, quod denique audet suam rationem Chrysippo 
quoque imputare ($ 39): nam ipse id perficere studet, quod 
illum voluisse censet, tamquam arbiter honorarius sedium ferire. 
Haee ratio non est philosophi audacis neque sagacis neque 
acerbitatem veri amantis, immo mitioris et tanquam senilis. 


Quoniam usque ad ipsum Antiochi librum progressi sumus, 
quasi ante limen philosophi stamus intrare cupientes, quae ipso 
re vera sentiat, accuratius non modo in universum sed singillatim 
accepturi. Quaestio est, qua ratione Cicero non solum 
ordinem universum et partitionem, sed etiam singula 
verba et sententias reddiderit, Duplex videtur esse haec 
quaestio. Cum enim Antiochus saepius aliorum, videlicet ad verbum, 
exscripsisset conclusiones, etiam Ciceroni eae verbo tenus con- 
vertendae erant; interrogatur, quanam diligentia et fide id fecerit. 
Adest definitio fati primae parti ex Chrysippo proposita: manifestum 
censeo esse verba Graeca magis eleganter quam sollerter et acourato 
a Cicerone esse conversa, at id quoque elucet, satis eum operae 
impertivisse, ut et recte et dilucide transferret. Porro cum con- 
ferimus locos genuinos et eos, quos invenimus ad illorum exem- 
plum compositos esse, S$ 206 — 28 eum $8 18 sqq. et SS 46 —48 
cum S5 22 sqq., statim apparet, ut locis genuinis errores vita- 
rentur, non aliter fieri potuisse nisi ita, ut Cicero verba libri 
descripti sequeretur. Nondum dico ad verbum eum passim illius 
contextum transtulisse, id solum contendo, eum semper ad illius verba 
respexisse, illa ei semper in scribendo ad manus et ante oculos 
fuisse: nam exempli gratia in S 7, quae scripsit: reliqua postea 
persequemur verisimile puto ab eo mutata esse convenienter cum 
Sua fati definitione, in fonte clarius fuisse dictum, postea quaeri, 
num &xaQdgatog sit 7) vouxótr &xuxAoxQ. Sed hoo nihil fere 

valet, gravius est, quod non semper dubitatione caremus, num 
passim nomina ab Antiocho proprie indita,!) inprimis nomina 
causarum religiose reddiderit: de difficillima S8 32 incertum hoc 
puto et miror, quod in tertia parte variantur: in universum 
autem id, quod Antiochus dicere volebat, recte tradidisse 
videtur. Complures denique locos eius modi credo esse, ut primo 
visu cognoscatur ad verbum eos esse conversos, velut in $ 21: Hic 
primum si mihi libeal assentiri Epicuro ... cam plagam 
polius accipiam quam fato omnia fieri comprobem; illa enim 
sententia habet aliquid disputationis, haec vero non est tolerabilis, 
et quae sequuntur usque ad S 25: non necesse est repetere, quae 
supra (p.20) de $ 25: sie omnes physici irrideant nos et de com- 
mutata oratione SS 23 et 24, p. 33 de $ 23: etiamsi sit atomus eaque 
declinet. ostendimus. Hic etiam verba illa, quae apud Ciceronem 
absurda sunt, opus est commemorare (S 17): Qui locus attingit 
hanc quaestionem. In 8 13 nonnulla commutata esse probabile 
est, etiam apostrophe ad Chrysippum facta Ciceronis esse videtur. 
Cetera huius partis et universae fere prima et tertia partes verbo 
tenus translatae videntur. 

Nec absona sunt ab hac ratione Ciceronis ipsius testimonia. 
Profitetur ipse ac. I 8 14: Quid est enim, quod malim quam ec 
Antiocho iam pridem audita recordari et simul videre, satisne 
ea commode dici possint Laline, ubi premere iuvat, quod 
de ipso Antiocho haeo verba fiunt, et annotare, paucis locis ex- 
ceptis, qui facillime discernuntur (S8 8, S8 25— 26, S 33, S 35), 
a 815 — S 42 omnia videri simili modo translata esse atque 
libellum de fato. Illa vero non solum de vocibus quibusdam et 
nominibus Latina lingua novandis dici sed de tota, quae sequitur, 
oratione ctiam inde apparet, quod, ubi opus esse videtur, idem denuo 
suo loco monetur velut ac. I SS 24— 206, II 15. 17. 18. 22. 26. 27. 
3l ete. Alterum autem locum, de fiu. III 8 15, quamquam ad 
Stoicorum potissimum respicit rationem, quae di/ficil/us quiddam et 
obscurius habere narratur, tamen ad nostram quoque quaestionem 
referre possumus, quoniam hanc quoque obscuram appellat 
Cicero (81 et Gellius VII 2, 15): Nec tamen exprimi verbum 
e verbo necesse erit, ul interpretes indiserti solent, 


!) Id quod hic minoris est momenti quam in ac. II 88 19 sqq. 

cum sit verbum, quod idem declaret, magis usitatum. Equidem 
soleo etiam, quod uno Graeci, si aliter non possum, 
idem pluribus verbis exponere. Quo loco confirmatur Cice- 
ronem eonvertere voluisse — fugit hic verbum convertendi, sed 
id ipsum significari ex consimili loco de opt. gen. or. 8 14 cognoscitur: 
Converli enim ex Alticis ... orationes ...; mec converti ut 
interpres sed ut oralor, sententiis iisdem el earum formis 
lamquam figuris, verbis ad nostram consuetudinem aptis, 
in quibus non verbum pro verbo necesse habui reddere, 
sed genus omne verborum vimque servavi — et simul inde dis- 
cimus, qua ratione Cicero converterit. 


Postremo id quoque cupimus scire, ex quo opere Antiochi 
haec disputatio de fato sumpta sit, quale et quantum fuerit. 
De libris vero ab Ántiocho editis adhue id tantum compertum 
habemus,!) contra Philonem magistrum ab eo librum vulgatum esse, 
qui Sosus inscribebatur (Cie. ac. II 11 8q.), ad Q. Lucilium Balbum 
eum misisse librum ad 7/$og spectantem (de nat. deor. I 16),2) 
denique xaro»ixc eum conscripsisse, ex quorum libro secundo 
Sextus Empiricus duos locos exscripsit (VII, 162 et 201) ad 
aloO50ttg pertinentes, quales essent et qua via orerentur. Quae- 
ritur, num ex his libris apud Ciceronem — nam certa nusquam 
alibi habemus vestigia praeter Sexti Empirici locos modo com- 
memoratos — aliquid exstet. Pro certo id posse diei de Soso 
putaverim, unde ac.II 88 40— 60 fluxisse videntur.) Ut vero 


1) Cf. Susemihl, Griech. Litteraturgesch. II p. 290. 

3) Hirzel, Philos. Unters. III 2733q. recte ex ipsis huius loci verbis 
conclusit, hune librum sine dubio non esse Sosum, id quod Krischius et 
Zeller suspicati erant, sed eum librum, ex quo de fin. libr. IV et V 
hausti essent. Mihi tamen verba haec ad libr. de fin. IV solum 
videntur respicere; quem, eum de ambitu librorum Antiochi a ceteris 
dissentiam et hac de causa alterum tantum eorum censeam ad Balbum 
missum esse, ad philosophum Stoicorum disciplinae deditum verisimilius 
existimo directum fuisse quam de fin. V. 

3) Hirzel (ibid. III p. 251) comprobavit sententiam Krischii, omnia 
a 813 ad 860 ex Soso orta esse. At ipse exposuit (254 sqq.), eum 
prior disputationis pars usque ad S 39 optime inter se conexa et dis- 
posita esset, ordine praeclaro et ita, ut refutatio Academicorum 85 89 
absoluta esset et nihil ultro desideraretur, tamen pergi, et alienissimum 

ac. II 88 138— 39 ex canonicis exscripífae sint, fieri posse 
non prorsus nego, quamquam me quidem hoc non probare 


esse, quod hie tandem (S8 40 sqq.), quae iam antea propulsata esset, 
doctrina Academicorum explicaretur, ad ea vero, quae antegressa essent, 
non responderetur: quem ordinem ineptissimum esse ipse iudicavit, alias 
dispositionis offensiones accedere (p.258 sq.) His autem difficultatibus 
omnibus sperat subveniri posse, cum coniciatur Sosum illum fuisse dia- 
logum. Quae ad eam coniecturam probandam deinceps attulit, quia 
nullius ponderis sunt, omitto. Hirzelius ipse obicit illa aetate philosophos 
non fere conscripsisse dialogos. Etiam id debebat interrogare, num, 
quod in oratione perpetua reprehensione maxima dignum est, in dialogo 
liceret, et cur intra 88 13—39 optimus inveniretur ordo, postea non ita, 
tandein cur Cicero, qui alias, ubi in fonte non erst, dialogum intro- 
duxit, hie, si fons praebebat, dialogum exstincturus fuisset. Addendum 
est, quod identidem de eisdem rebus iterum agitur et sic, ut nulla voce 
significetur iam antea eandem rem esse tactam. Iure Schwenke (Bur- 
sians Jahresber. XXXV 79) respondit — de 88 13—39 quidem — non 
in Philonem pugnari et (Philol. Rundseh. IV 1884 p. 878 8q.), quoniam 
ex 849 Hirzel duxisset, per complures dies dialogum fieri, male con- 
venire, quod Sosus unus liber fuisse traditur. 

Posita est illa coniectura in 8 12: T'um et illa diat Antiochus . .. 
ei alia. plura, nec se tenuit, quin contra suum doctorem librum etiam 
ederet, qui Sosus inscribitur.  Pergitur complures dies Heraclitum 
Tyrium Alexandriae contra Antiochum disseruisse, hune contra Acade- 
micos, tum dicitur: multum temporis in ista una disputatione con- 
sumpsimus. Sed ea pars, quae conira Philonem erat, praeter- 
mittenda est ... Ad Arcesilam Carneademque veniamus. 
Quid aliud haec sibi volunt, nisi Sosum non esse fontem insequentis 
disputationis? Qui autem cum ea coniectura conciliari potest universa 
S17 ratio? Deinde, quoniam in S 11 Antiochus, homo natura lenissimus, 
stomachari coepisse dicitur, in 88 19—39 stomachantis nihil est, defendit 
et confirmat, quod ipse sentit, non offendit aut aggreditur adversarios. 
Longe vero diversa ratio SS 40 sqq., maxime 88 53—55 et 8 60: mani- 
festissimum esse puto, haec ex Soso sumpta esse, illa non indidem. 
Aut quomodo fieri potest, ut in $ 49 dicatur: Ad has omnes visiones 
inanes Antiochus quidem et permulta dicebat et erat. de hac wuna re 
wnius diei disputatio: mihi aulem non idem faciendum pulo, sed 
ipsa capita dicenda, si iam antea non modo eapita, sed universam 
fere orationem Cicero exscripserat? At omnes difficultates componuntur, 
Si Cicero duobus libris Antiochi diversis usus est, altero ad 
conseribendas 8813—39, Soso ad 8840—60. Initio igitur Sosi 
sententiae adversariorum breviter adumbratae erant (SS 40 sqq.), . unius 
diei disputatio (S 49) ficta est ad unum Sosi librum, Cicero capita 
tantum excerpsit, et quod iam alium antea exscripserat Antiochi librum 


46 


confiteor.) Nihil impedit, quominus de fin. IV $8 14 sqq. librum 
illum ad Balbum missum contineant. At quid de disputatione 
zxtQl tiuaQuérmgg censendum est? Quantus hic liber et qualis 
fuit? Atque primum quidem id certum est, libello nostro de 
fato et ac. II 88 13—39, item ac. II 88 40—60, quae adhibitae 
sunt disputationes Antiochi, toías fere exhaustas esse: in his 
Cicero bis annotat se capita tantum referre, ac. II 8 49 et II 
$8 30 (S837 respicitur ad omissam partem), unde veri simile fit 
cetera integra et plena reddi, non excerpi.  Pleniores vero 
aut prorsus incolumes habemus eas disputationes, unde librorum 
Ciceronis de fin. V 8$ 15 —72 atque de fin. IV SS 14 sqq. con- 
versae sunt, item ac. I 88 15—42. Hae disputationes non 
eadem omnes amplitudine sunt, at certe simili: non est causa, 
eur dubitemus, quin genuinae Antiochi disputationes aut con- 
similis aut eiusdem fuerint ambitus, paene parvae aut mediocres, 
certe non permagnae. Omnes vero eo consentiunt, quod 
intra certos fines de certa re breviter et summatim, at 
plene et quantum opus est disputatur, quaestio sus- 
cepta tota conficitur. Omnes vulgarem quandam prae 
se ferunt rationem, quasi ad usum discipulorum compositae. 
Quoniam autem satis constat multos Romanos Antiochi auditores 
fuisse et secundum testimonium de nat. deor. I 16 liber Antiochi 
nostri, qui ab eo muper ad hunc Balbum missus est, Balbo de- 
dicatus fuerit liber ab Antiocho ipso,2) non procul abest suspicio, 
eorum potissimum causa has disputationes conseriptas et sie com- 
positas esse. Erant tanquam orationes coram dispulis habitae, 
tum litteris mandatae et in vulgus editae (cf. ac. I $ 14), minus 


et quod spinosas philosophorum argumentationes oderat aut contemnebat; 
voluptati vero oratori erat, quod stomachabatur Antiochus; simul 8$ 40 8qq. 
brevissime conclusae erant Academicorum sententiae. 

') Non veri simile id esse inde sumo, quod, quae eo loco ex- 
plieantur, in libro primo erant tractanda, et quod, cum satis conficiatur 
quaestio suscepta intra hane disputationem, vix credibile est alium 
antecessisse aut insecutum esse de eadem re librum; postremo sub- 
tiliora sunt, quae Sextus illinc tradit, et remota ab omni ratione huius 
orationis satis vulgaris. Plane autem diiudieari haec res ideo non 
potest, quod partem eam, qua aeio950t:; expositae erant, Cicero (8 30) 
brevissime excerpsit. 

3) Sechoemann ad h. 1. 

contra philosophos intentae, praeter Sosum et, meo quidem iudicio, 
xaroruxá. lpsa quoque indoles Antiochi magis ad usum vitae 
inclinabat: aptissimus igitur erat, qui adeo accommodata naturae 
Romanorum conseriberet, quale de fin. IV. 

Quas disputationes ab Antiocho ipso in vulgus editas esse 
nemo iam infitiatur, etsi inscriptiones earum nusquam traduntur: 
habemus Ciceronis cum testimonium de libro ad Balbum misso 
tum ipsos libros conversos, pró nominibus res. Quarum una erat 
zeQl e£uoQuévsc. Fortasse aliquo modo cohaerebat cum ea dis- 
putatione, quae (ac. II 88 37—39) mirum quantum in eandem 
prospicit de libertate voluntatis nostrae sententiam; cum hac 
autem sine dubio coniuncta est quaestio z&Qi r£Aovc (ac. II 29).!) 
Ratio vero disceptandi eadem atque in libro de fato reperitur 
in eo, ex quo Cicero quartum suum de finibus exhausit; eodem 
tempore, quae ac. I S8 158sqq. docentur, videntur conscripta esse. 


JDe Cicerone philosopho quae ex quaestione mea consequantur, 
sic breviter compleetar: 

l. Omnes partes eius propriae oratoris rationem et con- 
Suetudinem prae se ferunt; non potuit Cicero scribere, libros 
certe in vulgus edendos, nisi relapsus in quaestiones rhetoricas 
et copiam verborum ceterasque artes oratorias. Itaque eius modi 
Signa vestigia possunt existimari, tales locos ab ipso esse con- 
scriptos. 

2. Ad rem de suo nihil attulit in disputatione nostra et 
ea, quae aliunde adsumpsit, plerumque extra rem digrediuntur. 

3. Et ratio tota, qua ex fonte hausit, et partes ab ipso ad 
exemplum genuinarum factae et errores mutati ordinis testantur 
Ciceronem non perspexisse neque intellexisse neque universam com- 
positionem neque singula argumenta disputationis Antiochi, certe 
non alterius partis, quae quidem difficilis est ad intellegendum: 
neque vero satis strenue elaborabat, sed primo aspectu cum pars 
ea, quae est zteQi Óvratov, a proposito videretur incipere, in 
prooemio eam tertiam enumeravit totius disputationis partem, de 
parte insequenti omnino tacuit. Atque etiam tota haec singularum 


!?) — de fin. V. 

partium dispositio ($ 1) notionibus nimis communibus et inanibus 
inducitur. 

Ergo quantum convertit, laudandus, quantum ipse conatus 
est suo arbitrio fontis ordinem mutare, reprehendendus est, quoniam 
nihil profecit, immo corrupit argumentationem auctoris. Liber 
de fato fons est sententiae Antiochi, Cicero propriam 
non profitetur,!) nisi credimus quaestione illa $ 6 verbosa?) eam 
conlineri: quae quidem verba oratoris sunt, sententia autem vulgi 
est vel levissimi cuiusque hominis, non philosophi de conexione 
causarum et de fato physiee dieto (de div. I 8 125) inquirentis; 
Cicero ne tum quidem, postquam libros de divinatione conscripsit 
et in disputatione Antiochi versari coepit, animadverterat, in quo 
causa consistere. Nomen igitur et universam disciplinam Antiochi 
&ectatus est, quem senserat cum doctrina Academicorum congruere 
negantium fatum esse: quibus de causis et qua ratione id esse 
negarot, Ciceroni magnae curae non erat; satis habebat negare 
aut dubitare, ut Academicus videretur. 


!) Hoc ausus sum iudicium proferre, quamquam initium disputa- 
tionis deest, ubi suam Cicero solet sententiam exponere: num in hoc 
libro id copiosius fecerit, nescimus: si fecit, tamen, quae dixi, vera 
esse certus sum. 

*) Cf. p. 108q. 


